Ιστολόγιο Διαλόγου για ΣΥΝ και ΣΥΡΙΖΑ: Έτσι απλά...\nΕίναι, δυστυχώς, προφανές ότι το αποτέλεσμα στις ευρωεκλογές, αποτέλεσε τη θρυαλλίδα που έθεσε σε κίνηση και έκανε ορατές και στα μέλη του ΣΥΝ και του ΣΥΡΙΖΑ, όλες τις παθογένειες του πολιτικού μας χώρου. Παθογένειες τόσο σοβαρές, που η βάση του κόμματος δεν μπορούσε και, ίσως, δεν ήθελε να δει και να παραδεχτεί.\nΔεν μπορώ να ξέρω, ούτε με ενδιαφέρει, πως διαμορφώνεται ο συσχετισμός δυνάμεων. Ξέρω δυστυχώς, και με ενδιαφέρει, ότι η πλειοψηφία των μελών του κόμματος ωθούνται να στοιχηθούν, σαν πρόβατα, στις διάφορες τάσεις. Γιατί; Υποθέτω γιατί έτσι μάθαμε, έτσι διαπαιδαγωγηθήκαμε, έτσι διαπαιδαγωγήσαμε τους νεότερους. Κουβαλώντας τα χαρακτηριστικά της μήτρας όλων μας, του κομμουνιστικού κινήματος και της τραγικής του εσωκομματικής ιστορίας.\nΠροβληματίστηκα πολύ για το αν θα έστελνα αυτή την επιστολή. Γιατί ξέρω ότι αυτόματα θα με «τοποθετήσει» και θα δημιουργήσω δυσκολίες στη ζωή μου μέσα στην οργάνωση του ΣΥΝ και του ΣΥΡΙΖΑ.\n(Δεν είναι τραγικό, σ. Λεωνίδα; Μετά από τόσες «ανανεώσεις»; Ούτε και εσύ δεν ξεφεύγεις από την παλινδρόμηση, κουνώντας μας το δάχτυλο και εγκαλώντας μας, από το βάθρο της ιστορίας σου και της προσωπικής σου άποψης. Μην το ξανακάνεις! Η κοινωνία προχωράει, διαφύλαξε την εκτίμηση της στο πρόσωπό σου. Σώπα, κυρίως γιατί είσαι συνυπεύθυνος.)\nΌταν αποχωρήσαμε από το ΚΚΕ με τους συντρόφους μου, κάναμε και συναισθηματικά και σε επίπεδο πολιτικών θέσεων μια επώδυνη επιλογή. Μέσα από την ωρίμανσή της και μέσα από την απόφαση συμμετοχής μου στον ΣΥΝ, εγώ τουλάχιστον, αποφάσισα ότι την κάθε πολιτική απόφαση θα την υποβάλλω σε τεστ λογικής. Ότι θα ακούω τις απόψεις ΟΛΩΝ, χωρίς προκαταλήψεις. Ότι η άποψή μου δεν θα ξαναγίνει εφαλτήριο για την εξουσία του όποιου συστήματος απόψεων, ή των όποιων προσώπων. Κατατάξτε με λοιπόν όπου θέλετε. Μου είναι παντελώς αδιάφορο.\nΌποιος σήμερα προσπαθεί να αναβιώσει το ΚΚΕ εσωτερικού ή το ΚΚΕ στον ΣΥΝ, είναι ανιστόρητος. Ο διαγωνισμός «αριστεροσύνης», «επαναστατικότητας» ή «σωφροσύνης» στον οποίο έχουν αποδοθεί τα μέλη της ηγεσίας, είναι αστείος, ελλιπής σε ιδεολογική βάση, συνθηματολογικός και μακριά από τα ενδιαφέροντα της κοινωνίας.\nΑν θέλουν ας συνεχίσουν, σαν «τον άνθρωπο που έβλεπε τα τρένα - κοινωνικές εξελίξεις, να περνούν». Ακόμα ελέγχουν την κατάσταση, αλλά λίγο-λίγο θα αρχίσουν να χάνουν την φωνή τους, τον ενεργό αριστερό πολίτη, δηλαδή εμάς, τα μέλη. Θεωρούν άραγε τόσο μεγάλη την αυταξία τους; Δεν μας χρειάζονται; Ο θυμός που εκφράζουμε σήμερα τα μέλη δεν είναι επιφανειακός, είναι χθόνιος.\nΟι απόψεις του προέδρου σ. Τσίπρα, όπως εκφράστηκαν με την εισήγησή του στην ΚΠΕ, είναι ανεπαρκείς πολιτικά και σαν κύριο χαρακτηριστικό έχουν τη διάχυση των ευθυνών σε όλους, σε μεγεθυμένες αντικειμενικές συνθήκες, σε εσωτερικές υπονομεύσεις κ.λπ. Αμύνεται, χωρίς πολιτικές αναγνώσεις και χωρίς πολιτικές προτάσεις, με το ανεκδιήγητο «δεν αλλάζουμε πορεία».\nΤο περίφημο (μετά τον Μαρξ!) «Μανιφέστο Κουβέλη» ασκεί κριτική, που σε ορισμένα σημεία έχει λογική βάση. Και μετά, κάνοντας ένα λογικό άλμα, εκτιμά ότι η «αλλοίωση της ανανεωτικής φιλοευρωπαϊκής φυσιογνωμίας» του ΣΥΝ ευθύνεται για την ήττα. Πέρα από το ακατανόητο του όρου, εκτιμά η ανανεωτική πτέρυγα ότι ειδικά σε αυτές τις εκλογές, στις οποίες η Ε.Ε. ούτε τελευταία δεν μπήκε στα θέματα της πολιτικής συζήτησης, η κύρια αιτία της ήττας ήταν ο δικός τους καημός;\nΤους βεβαιώνουμε ότι η, σκανδαλώδης, αποχή στελεχών τους από τον προεκλογικό αγώνα και η προτροπή μελών, φίλων και οπαδών τους για ψήφο αλλού, δεν είναι ο κύριος λόγος για το αποτέλεσμα. Δεν έχουν τέτοια δύναμη. Αν πιστεύουν ότι όντως είναι επείγουσα και προφανής η ανάγκη αλλαγής πλεύσης, τότε ας βάλλουν θέμα Συνεδρίου όχι θέμα....Mega!\nΤέλος, εγώ τουλάχιστον, ως απλό μέλος και αρνούμενη να ακούσω κουτσομπολιά, δεν γνωρίζω τις τόσο σοβαρές αιτίες που «ανάγκασαν» τον σ. Αλαβάνο στην πρόσφατη στάση του. Πριν δε δώσει απαντήσεις στο Βήμα της Κυριακής (με παράλληλη κόντρα-παρουσία του σ. Τσίπρα στην Κυριακάτικη Ελευθεροτυπία), θα ήταν σκόπιμο να θέσει τους προβληματισμούς του και τις ενστάσεις του, στα όργανα και κυρίως στη βάση του κόμματος. Τώρα παραιτήθηκε, ξεπαραιτήθηκε, ...σκουπίστε, τελειώσαμε! Όλα περιορίστηκαν για μία ακόμη φορά στα ηγετικά κλιμάκια.\nΝομίζω ότι υπάρχουν πολλά ζητήματα ανοιχτά για συζήτηση και εξαγωγή συμπερασμάτων. Ας περιοριστούμε όμως στις βασικές ανεπάρκειες.\nΚατ’ αρχήν ο μόνιμος κοινωνικός αυτισμός μας, ενισχυμένος από τις δημοσκοπήσεις. Πιο απλά η έλλειψη επαφής με τις κοινωνικές εξελίξεις και η λάθος ερμηνεία τους. Τι ζητούσαν από εμάς οι πολίτες, όταν μας φανέρωναν τη διάθεσή τους να μας ακούσουν; Ζητούσαν την αξιόπιστη εναλλακτική λύση στη διακυβέρνηση της χώρας, άμεσα, για τον φιλολαϊκό χειρισμό της οικονομικής κρίσης και την απομάκρυνση από το τέλμα του δικομματισμού. Ζητούσαν μια τίμια πειστική απάντηση.\nΘα μπορούσαμε να απαντήσουμε ότι είμαστε μια αριστερή δύναμη, ότι οι επιλογές μας έχουν πολιτική προοπτική και ότι αυτό κάνει δύσκολη τη συνεργασία μας με την ελληνική σοσιαλδημοκρατία. Θα μπορούσαμε ακόμα να το κάνουμε σαφές, με σύγκριση των θέσεών μας σε καίρια σημεία. Να εξηγήσουμε γιατί από μια τέτοια συνεργασία, δεν θα προέκυπτε το ζητούμενο, ούτε μια σταθερή κυβέρνηση. Να εξηγήσουμε γιατί παρ' όλες τις δυσχέρειες πρέπει να μας ενισχύσουν.\nΤι κάναμε αντί γι’ αυτό; Ονομάσαμε τον εαυτό μας μοναδικό και κύριο φορέα σωτηρίας -φέραμε κάτι σε ...μεσσία- μιλήσαμε για καθόδους στην Άδη, για τρίτους πόλους κ.λπ. Και προφανώς δεν πείσαμε. Δώσαμε τόσες και τέτοιες απαντήσεις, που ακόμα και εμείς μπερδευτήκαμε. Ας το συζητήσουμε λοιπόν το θέμα και ας αποφασίσουμε. Τι θέλουμε και τι απαντάμε. Για το τώρα, για το σήμερα.\nΠοιος είναι ο πολιτικός μας χαρακτήρας, το πρόσωπό μας; Πολύ ωραία το περιγράφει η κάθε τάση, συνιστώσα κ.λπ. Πολύ ωραία φιλοτεχνούμε το πορτρέτο μας, ρομαντικά, υποθετικά, επαναστατικά! Πώς δώσαμε όμως το πολιτικό μας στίγμα στην κοινωνία;\nΑπλά δεν το δώσαμε. Και δεν πρόκειται να μας καταλάβει και να μας εμπιστευτεί, αν δεν στηριχτούμε σε ένα συνεκτικό προγραμματικό λόγο που θα παλεύουμε καθημερινά. Πρώτη φορά εξοπλισμένοι με προγραμματικές επεξεργασίες, τις βάλαμε στο ντουλάπι και αυτοσχεδιάσαμε ακολουθώντας τις εξελίξεις. Αν σε αυτό προστεθεί και η πολυγλωσσία..!\nΑποκτήσαμε μια φετιχιστική σχέση με τον όρο «κινήματα». Επειδή εμείς πιστεύουμε στη δυναμική των κινημάτων, αυτό δεν σημαίνει ότι όλες οι κοινωνικές διεργασίες είναι κινήματα. Μερικές φορές βλέπουμε ό,τι θέλουμε και όχι ό,τι υπάρχει. Δυναμική και σωστή η παρουσία μας στο φοιτητικό κίνημα για το άρθρο 16. Μετά; Όταν οι συνελεύσεις απομαζικοποιήθηκαν; Δεν αναρωτηθήκαμε; Ήταν ο ρόλος μας στην κατεύθυνση της σταθεροποίησης, της μαζικότητας, της δυναμικής, της συνέχειας;\nΑντίθετα υποβαθμίσαμε το πολύ αδύναμο ακόμα, ευάλωτο, οικολογικό κίνημα. Αυτό που αναπτύσσεται πάνω στα συγκεκριμένα προβλήματα και βγάζει, πολύ λίγους είναι αλήθεια, από τα σπίτια τους. Αδυναμία που δεν καλύπτεται με μια… συνεργασία (;) με το κόμμα των οικολόγων.\nΑλήθεια, σκεφτήκατε ποτέ πώς συγκροτούμε την κοινωνική μας βάση και επιρροή; Είδηση δεν πήραμε από την αναδίπλωση ευρέων κοινωνικών στρωμάτων κάτω από το βάρος της κρίσης. Ούτε από τα φοβικά σύνδρομα που οδήγησαν στην όξυνση της ξενοφοβίας και του ρατσισμού.\nΕπειδή οι εθνικές εκλογές έρχονται σε σύντομο χρονικό διάστημα, είναι καιρός να σοβαρευτούμε. Δεν θα λύσουν το πρόβλημα οι συνάξεις στα ξενοδοχεία.\n-Έχουμε ένα κόμμα που ματώσαμε να το φτιάξουμε, ας το στηρίξουμε.\n- Έχουμε ένα πρόγραμμα. Ας το κάνουμε μπούσουλα της δράσης μας.\n- Έχουμε τον ΣΥΡΙΖΑ. Ας τον ενισχύσουμε, ας τον απλώσουμε, ας τον λειτουργήσουμε όλοι μαζί οι συμμετέχοντες. Δεν είναι ενιαίο κόμμα, ούτε μπορεί ετσιθελικά να γίνει. Είναι μια πολύτιμη πολιτική συνεργασία. Ας μην μεταφέρουμε εκεί συμπεριφορές που τον στενεύουν.\n- Έχουμε οργανώσεις. Ας τις δραστηριοποιήσουμε. Ας τις εντάξουμε στους χώρους δουλειάς, στα σωματεία, στους χώρους της νεολαίας, σε κάθε κίνηση και σε κάθε κοινωνική διεκδίκηση. Ας τις δυναμώσουμε και... ας τις ακούμε (!) πότε, πότε.\n-Έχουμε (;) δημοκρατικούς κανόνες λειτουργίας. Ας τους εφαρμόσουμε. Θα υπάρξουν μειοψηφίες και πλειοψηφίες και πρέπει να το αποδεχτούμε. Ας σταματήσει η ηγεσία να χωρίζει τη βάση.\n- Και προς Θεού, όχι άλλο γράμμα στον Περισσό. Ας είμαστε προσγειωμένοι. Μπορεί τα μέλη του ΚΚΕ να είναι εν δυνάμει συνοδοιπόροι μας, η σημερινή όμως ηγεσία τους βρίσκεται πιο μακριά από κάθε άλλη φορά από τις πολιτικές μας απόψεις. Τεκμηριωμένη κριτική χρειάζεται, όχι... γράμματα.\nΜε τέτοια συγκροτημένη παρουσία, ίσως ξεπεράσουμε τον κίνδυνο (!) των εθνικών εκλογών. Η συνεπής και συνεχής δράση μας όμως, θα δοκιμαστεί στην πορεία. Και ελπίζουμε να ξανακερδίσει την εμπιστοσύνη, τη δική μας και των πολιτών.\nΈτσι απλά…. το χρωστάτε σύντροφοι των τάσεων και των ενστάσεων, της ηγεσίας του ΣΥΝ και της ηγεσίας του ΣΥΡΙΖΑ.\nΤο οφείλετε στην σ. Ζασμίν, 81 ετών, που γύρισε από το Λονδίνο για να βοηθήσει στο εκλογικό περίπτερο. Στον Στέλιο από τη σπουδάζουσα. Στη μάνα μου, ετών 90, που ακούει όλη μέρα το Κόκκινο. Στην Ντία που δούλεψε σκληρά και βούρκωσε προχτές στη Συνέλευση, από αυτά που βάραιναν την καρδιά της. Στα παιδιά που δεν ξέρω αν μας ψήφισαν, αλλά ήρθαν μετά το αποτέλεσμα να μας στηρίξουν. Σε όλους. Στην αριστερά, που έχει σάρκα και αισθήματα και όνομα.\nΑναρτήθηκε από Avgi Blog 1 Ιουλ 2009 στις 12:00 π.μ.


Το πρώτο κρούσμα από Ντουμπάι – Γυναίκα βγήκε θετική και μπήκε σε καραντίνα - AgrinioTimes.gr\nΤο πρώτο κρούσμα από Ντουμπάι – Γυναίκα βγήκε θετική και μπήκε σε καραντίνα\n4 Ιανουαρίου 2021 09:54 4 Ιανουαρίου 2021 09:54 AgrinioTimes Επικαιροτητα\nΣύμφωνα με πληροφορίες, πρόκειται για γυναίκα που ταξίδεψε στο Εμιράτο για τις γιορτές και οδηγήθηκε με βαν της Πολιτικής Προστασίας στο σπίτι της, όπου και τέθηκε σε καραντίνα για 14 μέρες\nΑνησυχία επικρατεί στη χώρα μετά τον εντοπισμό ενός κρούσματος ανάμεσα στους Έλληνες που επέστρεψαν από το Ντουμπάι με τη χθεσινή πτήση από τα Ηνωμένα Αραβικά Εμιράτα.\nΣύμφωνα με πληροφορίες, πρόκειται για γυναίκα που ταξίδεψε στο Εμιράτο για τις γιορτές και οδηγήθηκε με βαν της Πολιτικής Προστασίας στο σπίτι της, όπου και τέθηκε σε καραντίνα για 14 μέρες.\nΑναφέρεται, επιπλέον, πως αρχικά διενεργήθηκαν 207 rapid test σε όσους επέστρεψαν τις προηγούμενες ημέρες από το Ντουμπάι. Τα rapid test θα συνεχιστούν και σήμερα στο «Ελευθέριος Βενιζέλος», όπως συνέβη κι χθες.\nΠέτσας: «Θα μπουν σε καραντίνα όσοι επιστρέφουν»\nH παρουσία πολλών γνωστών συμπατριωτών μας στην ασιατική χώρα για την Πρωτοχρονιά δεν έμεινε ασχολίαστη και από τον Στέλιο Πέτσα. Ο κυβερνητικός εκπρόσωπος επανέλαβε τους κανόνες επιστροφής τους, προκειμένου να τηρηθούν τα μέτρα κατά της διασποράς του κορωνοϊού εντός συνόρων.\n«Και αυτό, όχι για τους Έλληνες φοιτητές, που θα έρχονταν από το εξωτερικό να δουν τους γονείς τους, αλλά κυρίως για τους Έλληνες που ενώ δεν θα μπορούσαν να πάνε στην Αράχωβα ή σε άλλα θέρετρα, και θα ήθελαν να πάνε κάπου αλλού στο εξωτερικό. Επομένως, η καραντίνα δεν είναι κάτι καινούριο. Θα μπουν, λοιπόν, σε καραντίνα όσοι επιστρέφουν».


Θεώρηση Βιβλιαρίων Archives - Ένωση Πολυτέκνων Αθηνών\nΔιαδρομή: Αρχική » Θεώρηση Βιβλιαρίων\nΒιβλιάρια (Ταυτότητες) Πολυτέκνων – Ισχύς Και Θεώρηση Τους\nΗμ. Δημοσίευσης: 05 Δεκεμβρίου, 2007 | σχόλιο : 0\nΟι χαρακτηριζόμενοι ως πολύτεκνοι εφοδιάζονται με βιβλιάρια της Α.Σ.Π.Ε., που αποτελούν αποδεικτικά στοιχεία της πολυτεκνικής τους ιδιότητας. Κανείς δεν δικαιούται να τύχει των ευεργετημάτων που παρέχει η πολιτεία στους πολυτέκνους, εάν δεν είναι εφοδιασμένος με βιβλιάριο πολυτέκνου, που να είναι θεωρημένο. Ειδικότερα η θεώρηση των βιβλιαρίων - ταυτοτήτων από 1/1/2007 θα γίνεται: α. Των πολυτέκνων γονέων γι ...


Θεραπεία Αποτοξίνωσης - Eonia\nΑποτοξινώστε τον οργανισμό σας από ό,τι δεν σας είναι απαραίτητο!\nΣήμερα που οι ρυθμοί της ζωής είναι τόσο έντονοι, η διατροφή μας δεν είναι τόσο καλή όσο προτείνεται από τους ειδικούς και που η σωματική άσκηση μας δεν είναι όσο συχνή θα θέλαμε η λύση είναι η θεραπεία αποτοξίνωσης.\nΜε τη θεραπεία αυτή αποκτούμε ένα καθαρό δέρμα, πιο λεία όψη, λαμπερό, το οποίο κρατάει καλύτερα την υγρασία στο εσωτερικό του και αναπνέει ευκολότερα αφού είναι απαλλαγμένο από ρύπους και νεκρά κύτταρα.\nΈνα καθαρό δέρμα θα αποβάλλει πιο γρήγορα και πιο αποτελεσματικά τοξίνες, άρα συμβάλλει έμμεσα και στην τόνωση του μεταβολισμού. Και αυτό μπορούμε να το αποκτήσουμε με τη θεραπεία αποτοξίνωσης!\nΠως γίνεται η θεραπεία αποτοξίνωσης;\nΗ θεραπεία αποτοξίνωσης αποτελεί μία εμπειρία που όλοι πρέπει έστω μια φορά να δοκιμάσουν! Πέρα από τις μαλάξεις σε όλο το σώμα που θα σας δώσουν την αίσθηση της ευεξίας, η αποτοξίνωση θα σας προσφέρει ευφορία!\nΣτο πρώτο στάδιο περιλαμβάνει έντονη απολέπιση με ανατρίψεις.\nΣτη συνέχεια ακολουθεί μασάζ για 15’ σε όλο το σώμα και στην συνέχεια μετά το ντους, χαμάμ για 5’-15’.\nΣτο τέλος, τοποθετείται θερμαινόμενη μάσκα με φύκια και θαλάσσια ολισακχαρίδια η οποία εφαρμόζεται από την κοιλιά έως και τα γόνατα και η περιοχή σκεπάζεται για άλλα 15’.\nΑκολουθεί ζεστό ντουζ και τέλος εφαρμογή ενυδατικής κρέμας σε όλο το σώμα .\nΗ θεραπεία αποτοξίνωσης συνδυάζεται ιδανικά με όλες τις θεραπείες αδυνατίσματος του κέντρου μας.\nΔιάρκεια χωρίς το χαμάμ 40 λεπτά


Πάγωσαν τα γυρίσματα: Η πρωταγωνίστρια αποχώρησε επεισοδιακά! - MaryMary.gr\nΠάγωσαν τα γυρίσματα: Η πρωταγωνίστρια αποχώρησε επεισοδιακά!\nΌχι ότι μας άρεσαν οι πρώτες δυο ταινίες του Sex & the City, αλλά για την ιστορία θα βλέπαμε και την τρίτη. Μόνο που δεν θα την δούμε ποτέ, αφού τα κορίτσια τα έσπασαν και όπως μαθαίνουμε τα γυρίσματα αναβάλλονται μέχρι νεοτέρας!\nΔημοσίευμα της Daily Mail αναφέρει πως η Kim Cattrall έχει δημιουργήσει τεράστιο πρόβλημα στην παραγωγή της ταινίας μιας και οι απαιτήσεις της μεγάλωσαν λίγες εβδομάδες πριν ξεκινήσουν τα γυρίσματα! Συγκεκριμένα, η ηθοποιός ζήτησε να υπογράψει συμβόλαιο στο οποίο θα δεσμεύεται πως θα γυρίσει ταινίες τις οποίες η ίδια θα υποδείξει, διαφορετικά θα αποσυρθεί από το Sex & the City 3. Φυσικά η εταιρία παραγωγής δεν το δέχτηκε κι ενώ όλα είναι έτοιμα για τα γυρίσματα φαίνεται πως η Σαμάνθα θα απουσιάζει.\nΤώρα το πως θα αντιδράσουν οι υπόλοιπες πρωταγωνίστριες και αν τελικά η ταινία θα βγει στον αέρα είναι κάτι που κανείς δεν μπορεί να προβλέψει…


The Upper Crust, Ουάσιγκτον - Κριτικές εστιατορίων - TripAdvisor\nThe Upper Crust, Ουάσιγκτον\n) Νο 5 από 129 στην κατηγορία Εστιατόρια για: Ουάσιγκτον €€ - €€€ Ιταλική, Πίτσα, Κατάλληλο για χορτοφάγους\n201 S Main St, Ουάσιγκτον, PA 15301-6336\nΜου άρεσε πολύ το μεσημεριανό!\nΜόνο εύχομαι να ζήσει κοντά!\nΤόσο καλή πήγαμε πάλι την επόμενη ημέρα!\nΔιαφορετική ημερομηνία νύχτα\nΚατά πάσα πιθανότητα το καλύτερο εστιατόριο της πόλης\nΕκπληκτικό φαγητό και εξυπηρέτηση! Μην παραλείψετε να επισκεφθείτε αυτό το μέρος!!!\nΔιεύθυνση: 201 S Main St, Ουάσιγκτον, PA 15301-6336\nΑριθμός τηλεφώνου: +1 724-222-5050


ΠΡΟΣΤΑΤΕΥΟΜΕΝΗ ΑΡΚΟΥΔΑ ΘΥΜΑ ΤΡΟΧΑΙΟΥ !!!\nΘέμα: ΠΡΟΣΤΑΤΕΥΟΜΕΝΗ ΑΡΚΟΥΔΑ ΘΥΜΑ ΤΡΟΧΑΙΟΥ !!! Τετ Ιουν 18, 2008 11:35 pm\nΣοβαρό ατύχημα με θύμα μια θηλυκή αρκούδα που προσπάθησε να διασχίσει μαζί με το μικρό της την Εγνατία Οδό συνέβη λίγο πριν από τα Γρεβενά. Η αρκούδα κατάφερε να μπει στο οδόστρωμα περνώντας πάνω από τον λυγισμένο φράχτη του αυτοκινητοδρόμου που έχει τοποθετηθεί για να αναχαιτίζει υποτίθεται τα άγρια ζώα και χτυπήθηκε από διερχόμενο όχημα το οποίο προσπάθησε να την αποφύγει χωρίς να τα καταφέρει. Ο οδηγός του οχήματος είναι καλά στην υγεία του παρόλο που η σύγκρουση με την αρκούδα ήταν σφοδρή.\nΗ αρκούδα είναι δυστυχώς σε άσχημη κατάσταση, χτυπημένη σοβαρά στο κεφάλι και στο αριστερό τμήμα του σώματός της. Η ακαταλληλότητα του φράχτη στο συγκεκριμένο τμήμα της Εγνατίας οδού «Κόμβος Πολύμυλου - Παναγιά»,έχει επισημανθεί εδώ και 3 χρόνια με σχετικές αναφορές προς την ΕΓΝΑΤΙΑ ΟΔΟΣ Α.Ε. τόσο γραπτά όσο και προφορικά από τις δύο περιβαλλοντικές οργανώσεις, "Καλλιστώ" και "ΑΡΚΤΟΥΡΟΣ", χωρίς όμως να έχουν ληφθεί μέχρι σήμερα υπόψη. Το περιστατικό είναι δυστυχώς το τέταρτο που σημειώνεται στο εν λόγω τμήμα της Εγνατίας οδού σε διάστημα 10 μηνών.


Το αιθέριο έλαιο της Ρίγανης προέρχεται από απόσταξη ατμού των φύλλων του φυτού. Έχει έντονο χαρακτηριστικό πικάντικο άρωμα και συχνά αποκαλείται ριγανέλαιο.\nΤο αιθέριο έλαιο Origanum compactum προέρχεται από ατμο-απόσταξη των φύλλων και των ανθέων του ομώνυμου φυτού, που απαντάται ως βότανο σε άγρια μορφή, στα βουνά της Ισπανίας και της Ελλάδας, είναι ιδιαίτερα περιζήτητο και συνήθως, πιο ακριβό, σε σχέση με άλλες ποικιλίες.\nΆλλες γνωστές ποικιλίες Ρίγανης φύονται κυρίως στην Κρήτη, αλλά και σε άλλη νησιά (Κρητική ή νησιώτικη), αλλά και αλλού και αναφέρεται σε φυτά με τις κοινές ονομασίες Origanum onites και Origanum vulgare.\nΤο αιθέριο έλαιο της ρίγανης περιέχει τις φαινόλες καρβακόλη και θυμόλη, οι οποίες και του προσδίδουν αντιοξειδωτική, αντιβακτηριακή, αντιμυκητιακή και αντισηπτική δράση.\nΑντιφλεγμονώδες, αναλγητικό, αντιμικροβιακό, αντιϊικό, αντιβακτηριακό, αντιμυκητιακό, αντιπαρασιτικό, αντιοξειδωτικό, σπασμολυτικό, αναισθητικό, ερεθιστικό, ανοσοδιεγερτικό.\nΧρησιμοποιείται σε συνδυασμό με άλλα αιθέρια έλαια για την καταπολέμηση της κυτταρίτιδας. Επίσης στους ρευματισμούς και στην θεραπεία για τις ψείρες.


CD &DVD >\nΤο Nero Burning ROM 2017 είναι πλήρως συμβατό με:\nΗ πρώτη και καλύτερη εφαρμογή εγγραφής\nΤο Nero Burning ROM είναι ένα κλασικό πρόγραμμα που σας επιτρέπει να γράψετε σε δίσκους. Κάνει για τα πάντα, από τους δίσκους δεδομένων μέχρι CD ήχου και HD DVD. Το πρόγραμμα προσφέρει μια σειρά από επιλογές που είναι σχεδόν απαράμιλλες, και κάνει την εγγραφή CD και DVD όσο το δυνατόν πιο εύκολη.\nΤο Nero Burning ROM ήταν η αρχική έκδοση Nero,και όπως ορισμένοι υποστηρίζουν, το καλύτερο . Ως εφαρμογή εγγραφής, υπερέχει. Το Nero Burning ROM δεν είναι η πιο απλή εφαρμογή στην αγορά,αν και αυτό που του λείπει είναι η απλότητα καλύπτει το χαμένο έδαφος με ποιοτικές επιλογές διαμόρφωσης και ταχύτητα.\nΣε γενικές γραμμές, μπορείτε να χρησιμοποιήσετε το Nero Burning ROM για να κάψετε και να αντιγράψετε CD, DVD και DVD και CD-ROM . Μέχρι εδώ, όλα καλά. Αυτό που διαφοροποιεί την εφαρμογή από τους ανταγωνιστές της, ωστόσο, είναι οι εξαιρετικές επιλογές διαμόρφωσης - θα τις δείτε μόλις ανοίξετε το πρόγραμμα. Θα μπορούσαν να είναι αποπνικτικές για αρχάριους, αλλά δεν θα σας πάρει πολύ χρόνο να εξοικειωθείτε μαζί τους. Μόλις το κάνετε, θα δείτε ότι οι επιλογές αυτές είναι ένα από τα μεγάλα πλεονεκτήματα του Nero Burning ROM .\nΌμως ,η εφαρμογή αυτή δεν περιορίζεται μόνο στις επιλογές διαμόρφωσης. Το Nero Burning ROM προσφέρει επίσης πολλά δευτερεύοντα εργαλεία που σημαίνει ότι υπάρχει μια καλή πιθανότητα να καλυφθούν όλες σας οι ανάγκες εγγραφής CD/DVD μόνο από αυτό το πρόγραμμα. Παρέχει κωδικοποιητή , εργαλείο συλλογών, ενσωματωμένη συσκευή εγγραφής και εξερεύνηση δίσκου .\nΤο Nero Burning ROM είναι ένα πολύ-εργαλείο για όλες τις ανάγκες σας όσον αφορά την εγγραφή CD και DVD.\nΕξαιρετικές επιλογές διαμόρφωσης\nΠολλά προηγμένα χαρακτηριστικά\nΕλαφρύ για το σύστημα\nΥποστηρίζει όλους τους τύπους των δίσκων\nΤο περιβάλλον δεν είναι εύκολο για αρχάριους\nΛήψη Ασφαλής λήψη Nero Burning ROM 2017\nΚορυφαίες Λήψεις: Καίγοντας\nΓκαλερί πολυμέσων του Nero Burning ROM 2017


Question?Man: Τι να κάνεις όταν είσαι σε σχέση και αρχίζει να σου αρέσει η φίλη της; | Manslife.gr\nQuestion?Man: Τι να κάνεις όταν είσαι σε σχέση και αρχίζει να σου αρέσει η φίλη της;\nManslife, διάβασα για την καινούρια σας στήλη και αποφάσισα να σας γράψω για αυτό που με απασχολεί. Εδώ και κάποιους μήνες είμαι με μια κοπέλα και περνάμε αρκετά καλά. Όλα ήταν μια χαρά μέχρι που γνώρισα τη φίλη της. Η φίλη της είναι απλά πανέμορφη θα πρέπει να πω. Το τελευταίο διάστημα αρχίσαμε να μιλάμε με μηνύματα χωρίς να έχει γίνει κάτι, όμως εγώ τη σκέφτομαι συνέχεια. Να κάνω κίνηση ή όχι? ΥΓ:Ακόμα είμαι κανονικά με την κοπέλα μου σε σχέση.\nΑπ : Φίλε Γιώργο, τα πράγματα είναι λίγο μπερδεμένα κρίνοντας με βάση τα όσα γράφεις. Αρχικά αυτό που θα πρέπει να ξεκαθαρίσεις είναι -εφόσον είσαι ακόμα σε σχέση με τη φίλη σου- αν την θες πραγματικά όχι. Αυτό είναι το πρώτο που θα πρέπει να αναρωτηθείς, κατά τη γνώμη μου πάντα. Αν όντως θες να παραμείνεις σε αυτή τη σχέση, τότε πολύ απλά σταμάτα να μιλάς με οποιαδήποτε άλλη και μην πηγαίνει γυρεύοντας. Τώρα πάμε στο σενάριο που καταλαβαίνεις πως δεν θες να συνεχίσεις με την κοπέλα σου, καθώς απο ότι βλέπω έχεις τρελαθεί με τη φίλη της.\nΘεωρώ πως ΔΕΝ πρέπει να κάνεις οποιαδήποτε κίνηση με τη φίλη της αν δεν την χωρίσεις πρώτα. Όσο και να έχει κολακευτεί απο τα μηνύματα που ανταλλάξατε(η φίλη της δικιάς σου), αν κάνει πολύ παρέα με το κορίτσι σου τότε δε θα ανταποκριθεί στο φλερτ/πέσιμο/προσέγγισή σου. Και αυτό είναι και το σωστό. Η αλήθεια είναι πως δε θα ήθελα με τίποτα να είμαι στη θέση της κοπέλας σου τώρα, ούτε και καμία γυναίκα θα ήθελε κάτι τέτοιο. Επομένως ξεκαθάρισε τα πράγματα και όλα θα πάρουν τον δρόμο τους.. Είναι το μόνο που μπορώ να σου πω αγαπητέ μου. Καλη τύχη!


Καταγγελία για βιασμό σκύλου από "άνθρωπο" στο Νοσοκομείο Ηρακλείου! - FBI - "ΣΗΜΕΡΑ ενα ΣΚΥΛΙ , ΑΥΡΙΟ ενα ΠΑΙΔΙ" - DogWay\nby Woof 16 Απριλίου 2020, 00:00 3.4k Views 19 Votes 0 Comments\nΟργή και αποτροπιασμό προκαλεί το περιστατικό που καταγγέλλεται από φιλοζωική οργάνωση ότι έλαβε χώρα στην περιοχή του Πανεπιστημιακού Νοσοκομείου Ηρακλείου, καθώς όπως αναφέρουν μέλη της οργάνωσης, ένα γέρικο σκυλί που κυκλοφορούσε στο σημείο τον τελευταίο καιρό βιάστηκε από έναν άνθρωπο!\nΣυγκεκριμένα, όπως αναφέρει το cretapost.gr σύμφωνα με μέλη της Ομάδας Mesara Cares-Εθελοντές Φιλόζωοι Τυμπακίου, κάποιος βίασε ένα γέρικο σκυλί, που τριγυρνάει το τελευταίο διάστημα στην περιοχή, ενώ το ακόμα πιο ενδιαφέρον είναι ότι οι πολίτες που έτυχε να αντιληφθούν τι συνέβη, δεν έκαναν το παραμικρό για να τον βοηθήσουν, εκτός από γιατρούς του νοσοκομείου.\nΗ υπόθεση ερευνάται, ενώ, ήδη, έχουν παρασχεθεί οι πρώτες βοήθειες στην σκυλίτσα.\nΣημειώνουμε ότι το FBI στις ΗΠΑ κατηγοριοποιεί αυτούς τους ανθρώπους στους εν δυνάμει εγκληματίες για κακουργήματα παιδεραστίας, βιασμών, δολοφονιών ακόμα και τρομοκρατικών ενεργειών. Ενώ το ψυχολογικό τους προφίλ απαντάτε στην κόκκινη λίστα της υπηρεσίας.\n«Σήμερα το απόγευμα (σημ. 10 Δεκεμβρίου) ήρθαμε αντιμέτωποι με ένα τραγικό, απεχθές και λυπηρό γεγονός που, μεταξύ άλλων, πρέπει να μας βάλει σε σκέψεις σε τι κόσμο μεγαλώνουμε τα παιδιά μας.\nΓια να καταλάβετε τι εννοώ θα πάρω την ιστορία από την αρχή. Βρεθήκαμε στο Παγνη, στο Ηρακλειο Κρητης οταν τυχαία ακούσαμε σε μια συζήτηση, οτι χτες το βράδυ μια γέρικη σκυλίτσα, που ζει χρονιά στον προαυλιο χωρο Πανεπιστημιακου νοσοκομείου ,βιάστηκε από έναν (ας μην τον χαρακτηρίσω).\nΤο μόνο παράλογο δεν είναι αυτό. Το παράλογο είναι ότι έγινε νωρίς το βράδυ, πολλοί άνθρωποι ήταν στο μπαλκόνι και ,ενώ άκουγαν το άμοιρο το ζώο να ουρλιάζει και να κλαίει από τους πόνους, ΚΑΝΕΙΣ μα ΚΑΝΕΙΣ δεν πήγε κοντά να κάνει κάτι. Μιλάμε για απόσταση 200μ, ήταν ακριβώς απέναντι τους.\nΌταν ρώτησα: Mα γιατί, αφού ήταν τόσο κοντά δεν πήγε κανείς? Η απάντηση ήταν: Ε του φωνάζαμε : Tι κανείς εκεί? Μόλις ,λοιπόν , ο ανώμαλος τελείωσε, τότε αποφάσισαν να πάνε να δουν τι έγινε. Η σκυλίτσα αιμορραγούσε και κάποιοι γιατροί (να είναι καλά) την καθάρισαν από τα αίματα και τη φρόντισαν όσο μπορούσαν.\nΚαι ρωτάω εγώ με το φτωχό μου το μυαλό: Eπρεπε να ολοκληρωθεί ο βιασμός για να πάει κάποιος; Τόσοι θεατές στα μπαλκόνια θεώρησαν ότι έκαναν το χρέος τους φωνάζοντας τι κάνει εκεί; Δηλαδή τι περίμεναν; Απάντηση; ΕΝΑΣ δεν βρέθηκε να πάει να τον τρομάξει; Και αν φοβόταν (πράγμα λογικό, μπορεί να είναι τρελός) γιατί κανείς δεν κάλεσε την αστυνομία όσο το ζώο ΟΥΡΛΙΑΖΕ από τους πόνους;\nΝιώθω αηδία για την τόση απάθεια και αδιαφορία προς τους άλλους , είτε είναι άνθρωποι είτε είναι ζώα. ΣΗΜΕΡΑ ένα ΣΚΥΛΙ , ΑΥΡΙΟ ένα ΠΑΙΔΙ»”.


Δοκιμή αυτόματο Β-SUV: Kia Stonic ή Opel Crossland; Τι διαλέγεις; - Με σπιρτόζους 3κύλινδρους κινητήρες και compact διαστάσεις για ευελιξία μέσα στην πόλη - gocar.gr - GoForward\nGOCAR TEAMστις 26.04.2021\nΗ κατηγορία των B-SUV βρίσκεται στο προσκήνιο και οι προτάσεις ποικίλουν. Ανάλογα με τις επιθυμίες του αγοραστικού κοινού οι επιλογές είναι διαφορετικές και σε μεγάλο βαθμό περιστρέφονται γύρω από τη φιλοσοφία, αλλά και το χαρακτήρα του καθενός. Δύο άκρως ανταγωνιστικές και προσφάτως ανανεωμένες, είτε εμφανισιακά, είτε τεχνολογικά, είναι αυτές των Opel Crossland και Kia Stonic, αντίστοιχα, τις οποίες δοκιμάσαμε και τώρα σας τις παραθέτουμε ώστε να διαλέξετε αυτή που σας ταιριάζει περισσότερο.\nΤο κορεατικής καταγωγής B-SUV στην ανανεωμένη του εκδοχή προσφέρει περισσότερη άνεση και με την προσθήκη του ήπια υβριδικού συστήματος, μεγαλύτερη οικονομία, ενώ η πρόταση από την Γερμανία ενστερνίζεται την νέα εταιρική ταυτότητα της Opel και γοητεύει χάρη στην ελκυστικότερη εμφάνιση. Κοινός παρονομαστής; Το αυτόματο κιβώτιο. 7 σχέσεων στην περίπτωση του Stonic και 6 σε αυτή του Crossland.\nΕσύ ποιο διαλέγεις; Πατώντας πάνω στο όνομα ή την φωτογραφία του μοντέλου, μπορείς να διαβάσεις την αναλυτική δοκιμή του καθενός. Αφού τα επεξεργαστείς και αποφασίσεις ποιο σου ταιριάζει ψήφισε το στο poll που ακολουθεί.


Κόμικς : Ο μαύρος πύργος: Η γέννηση του πιστολέρο\nΒασική τιμή: 19,50 €\nΤιμή psarasbooks: 17,55 €\nΟ παράξενος, τρομακτικός κόσμος του Μαύρου Πύργου μεταφέρεται τώρα σ’ ένα εκπληκτικό κόμικ. Υπό την καθοδήγηση του ίδιου του Κινγκ, οι κορυφαίοι σεναριογράφοι και εικαστικοί καλλιτέχνες της Marνel δίνουν συγκεκριμένη μορφή σ’ αυτόν τον κόσμο που η σκοτεινή ομορφιά του έχει αιχμαλωτίσει τη φαντασία αμέτρητων αναγνωστών διεθνώς.\nΤο κόμικ του Μαύρου Πύργου τοποθετεί για πρώτη φορά την ιστορία του Ρόλαντ σε χρονολογική σειρά. Στο πρώτο άλμπουμ, ”Ο Μαύρος Πύργος: Η γέννηση του πιστολέρο”, ο Ρόλαντ είναι ακόμη ένα νεαρό αγόρι. Στα πρόθυρα της ενηλικίωσης, εγκλωβισμένος στην αρπάγη του κακού σ’ έναν κόσμο που καταρρέει, ετοιμάζεται να αναλάβει την πρώτη του αποστολή. Το ταξίδι αρχίζει. Βήμα βήμα, η πορεία του Ρόλαντ αποτυπώνεται σε υποβλητικά καρέ που προξενούν δέος. Μια φαντασμαγορία του τρόμου χωρίς προηγούμενο…\nΔερματόδετο • Διαστάσεις: 27x18εκ. • Βάρος: 794γρ. • Συγγρ.: King, Stephen, 1947-\nΤο χαμόγελο της Ρωτώντας…\nΝΙΚΗΣΤΕ ΤΙΣ ΠΑΘΗΣΕΙΣ ΤΟΥ ΘΥΡΕΟΕΙΔΟΥΣ ΑΔΕΝΑ


hol ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΤΜΗΜΑ ΓΕΩΠΟΝΙΑΣ ΕΙΔΙΚΕΥΣΗ ΓΕΝΕΤΙΚΗΣ ΒΕΛΤΙΩΣΗΣ ΦΥΤΩΝ, ΑΓΡΟΚΟΜΙΑΣ ΚΑΙ ΖΙΖΑΝΙΟΛΟΓΙΑΣ - PDF\nDownload "hol ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΤΜΗΜΑ ΓΕΩΠΟΝΙΑΣ ΕΙΔΙΚΕΥΣΗ ΓΕΝΕΤΙΚΗΣ ΒΕΛΤΙΩΣΗΣ ΦΥΤΩΝ, ΑΓΡΟΚΟΜΙΑΣ ΚΑΙ ΖΙΖΑΝΙΟΛΟΓΙΑΣ"\n1 hol ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΤΜΗΜΑ ΓΕΩΠΟΝΙΑΣ ΕΙΔΙΚΕΥΣΗ ΓΕΝΕΤΙΚΗΣ ΒΕΛΤΙΩΣΗΣ ΦΥΤΩΝ, ΑΓΡΟΚΟΜΙΑΣ ΚΑΙ ΖΙΖΑΝΙΟΛΟΓΙΑΣ ΔΙΕΡΕΥΝΗΣΗ ΤΗΣ ΒΙΟΛΟΓΙΑΣ ΚΑΙ ΜΟΡΦΟΛΟΓΙΑΣ ΔΙΑΦΟΡΩΝ ΕΙΔΩΝ/ΜΟΡΦΩΝ DATURA SPP. ΕΛΕΝΗ Κ. ΚΩΣΤΟΓΛΟΥ Πτυχιούχος Γεωπόνος του Α.Π.Θ. Επιβλέπων καθηγητής Η. Γ. Ελευθεροχωρινός ΜΕΤΑΠΤΥΧΙΑΚΗ ΔΙΑΤΡΙΒΗ ΘΕΣΣΑΛΟΝΙΚΗ 2013\n2 ΔΙΕΡΕΥΝΗΣΗ ΤΗΣ ΒΙΟΛΟΓΙΑΣ ΚΑΙ ΜΟΡΦΟΛΟΓΙΑΣ ΔΙΑΦΟΡΩΝ ΕΙΔΩΝ/ΜΟΡΦΩΝ DATURA SPP. ΕΛΕΝΗ Κ. ΚΩΣΤΟΓΛΟΥ Πτυχιούχος Γεωπόνος του Α.Π.Θ. ΜΕΤΑΠΤΥΧΙΑΚΗ ΔΙΑΤΡΙΒΗ Υποβλήθηκε στο Τμήμα Γεωπονίας Πρόγραμμα Μεταπτυχιακών Σπουδών Ειδίκευση Γενετικής Βελτίωσης Φυτών, Αγροκομίας και Ζιζανιολογίας Τριμελής εξεταστική επιτροπή Ηλίας Ελευθεροχωρινός, επιβλέπων καθηγητής Σχολή Γεωπονίας, Δασολογίας και Φυσικού Περιβάλλοντος του Α.Π.Θ. Χρήστος Δόρδας, αναπληρωτής καθηγητής Σχολή Γεωπονίας, Δασολογίας και Φυσικού Περιβάλλοντος του Α.Π.Θ. Ιωάννης Τσιάλτας, λέκτορας Σχολή Γεωπονίας, Δασολογίας και Φυσικού Περιβάλλοντος του Α.Π.Θ. 2\n3 ΕΥΧΑΡΙΣΤΙΕΣ Θα ήθελα να ευχαριστήσω θερμά τον καθηγητή του Τμήματος Γεωπονίας της Σχολής Γεωπονίας, Δασολογίας και Φυσικού Περιβάλλοντος του Α.Π.Θ. κ. Ηλία Ελευθεροχωρινό για την εμπιστοσύνη του και την ανάθεση του θέματος, τον σχεδιασμό, τη καθοδήγηση και την εποπτεία των πειραμάτων, τη βοήθειά του κατά την ερμηνεία των δεδομένων, καθώς επίσης και για τις ουσιαστικές οδηγίες και υποδείξεις κατά τη διάρκεια της συγγραφής αυτής της εργασίας ως προς το περιεχόμενο, τη δομή και την τελική παρουσίασή της. Θερμές ευχαριστίες εκφράζω στον κ. Ιωάννη Τσιάλτα, λέκτορα του Τμήματος Γεωπονίας της Σχολής Γεωπονίας, Δασολογίας και Φυσικού Περιβάλλοντος του Α.Π.Θ., για την οργάνωση, την καθοδήγηση και την εποπτεία των πειραμάτων, τις πολύτιμες συμβουλές του, καθώς επίσης για την κριτική ανάγνωση του κειμένου και τις χρήσιμες υποδείξεις τους στη βελτίωση αυτής της εργασίας. Επιπλέον, θα ήθελα να ευχαριστήσω θερμά τον κ. Χρήστο Δόρδα, αναπληρωτή καθηγητή του Τμήματος Γεωπονίας της Σχολής Γεωπονίας, Δασολογίας και Φυσικού Περιβάλλοντος του Α.Π.Θ., για την κριτική ανάγνωση του κειμένου και τις σημαντικές υποδείξεις του. Ιδιαίτερες ευχαριστίες θα ήθελα να εκφράσω στην κ. Διαμάντω Λάζαρη, επίκουρη καθηγήτρια του Τμήματος Φαρμακευτικής του Α.Π.Θ., για τη φιλοξενία της στο εργαστήριο φαρμακογνωσίας και την άριστη συνεργασία κατά την ανάλυση και προσδιορισμό των αλκαλοειδών, καθώς επίσης και τον κ. Ανδρέα Μαμώλο, αναπληρωτή καθηγητή του Τμήματος Γεωπονίας της Σχολής Γεωπονίας, Δασολογίας και Φυσικού Περιβάλλοντος του Α.Π.Θ., για την πολύτιμη βοήθειά του στον προσδιορισμό του σχηματισμού μυκορριζών. Επιπλέον, ευχαριστώ θερμά τον κ. Γεώργιο Μενεξέ, λέκτορα του Τμήματος Γεωπονίας της Σχολής Γεωπονίας, Δασολογίας και Φυσικού Περιβάλλοντος του Α.Π.Θ., για την καθοριστική βοήθειά του στη στατιστική ανάλυση των δεδομένων. Επίσης, ευχαριστώ τον κ. Φώτη Κλεισιάρη και τη 'Φυτοενέργεια ΑΕ' για τον προσδιορισμό της πρωτεΐνης και του ελαίου, αντιστοίχως, στα δείγματα σπόρων. Ακόμη, ευχαριστώ θερμά τους προπτυχιακούς φοιτητές Θεοδώρα Παναγιώτου, Χρίστο Ζήση, Νικόλαο Λιθοξόο, Κωνσταντίνο Μεσεμανώλη και Μανώλη Πρατσινάκη, 3\n4 για την άριστη συνεργασία, την άμεση ανταπόκριση και τη συνεχή προσφορά καθ όλη τη διάρκεια των πειραμάτων. Επίσης, θέλω να εκφράσω τις ευχαριστίες μου στους συμφοιτητές μου, και ιδιαίτερα στη Γεωργία Θεολογίδου για τη συμπαράσταση και τη βοήθεια κάθε μορφής, καθώς επίσης και στο συνάδελφο Ηλία Αναστασίου για τη στήριξη κατά τα δύο αυτά χρόνια του μεταπτυχιακού. Κλείνοντας, θα ήθελα ιδιαιτέρως να ευχαριστήσω τους γονείς μου Κοσμά Κώστογλου και Αριστέα Γιουννάκη, και την αδερφή μου Βασιλική Κώστογλου για την αμέριστη συμπαράσταση, την υπομονή και τη συνεχή τους ενθάρρυνση σε κάθε μου βήμα. 4\n5 ΠΕΡΙΕΧΟΜΕΝΑ Ευχαριστίες Εισαγωγή Προέλευση, ονομασία, εξάπλωση Βοτανική ταξινόμηση Μορφολογία Οικολογικές απαιτήσεις Αντιμετώπιση Χρήσεις-Επιδράσεις Αλκαλοειδή Μυκόρριζες Σκοπός της εργασίας Πειραματισμός Συλλογή και διαχείριση φυτικού υλικού Πείραμα αγρού αραιής σποράς Εγκατάσταση του πειράματος Δειγματοληψίες για προσδιορισμό της παραγόμενης βιομάζας Ανάλυση αλκαλοειδών Πρότυπα διαλύματα για την ποσοτικοποίηση Εκχύλιση και μέθοδος παραγοντοποίησης Απόδοση σε αλκαλοειδή Στατιστική ανάλυση Αποτελέσματα Ξηρό Βάρος Αλακλοειδή\n6 Συζήτηση Πείραμα αγρού πυκνής σποράς Εγκατάσταση του πειράματος Δειγματοληψίες για προσδιορισμό της παραγόμενη βιομάζας Ανάλυση αλκαλοειδών Μέτρηση αποικισμού από μυκορριζικούς μύκητες Ρυθμός φωτοσύνθεσης Προσδιορισμός της χλωροφύλλης Περιεκτικότητα ελαίου και πρωτεΐνης στον σπόρο Στατιστική ανάλυση Αποτελέσματα Φυσιολογικά γνωρίσματα Αποικισμός από μυκορριζικούς μύκητες Αγρονομικά χαρακτηριστικά Αριθμός φυτών Ξηρό βάρος Αλκαλοειδή Αριθμός καψών Απόδοση και βάρος χιλίων σπόρων Περιεκτικότητα σε έλαιο και πρωτεΐνη Συζήτηση Επίδραση της πυκνότητας σποράς στη βιολογία του Datura Αποτελέσματα Ξηρό βάρος Αλκαλοειδή Συζήτηση\n7 2.5. Πείραμα αξιολόγησης υβριδίων Datura Φυτικό υλικό Εγκατάσταση πειράματος Χαρακτηριστικά ρυθμού ανάπτυξης Μελέτη αποικισμού από μυκορριζικούς μύκητες Προσδιορισμός της συγκέντρωσης φωσφόρου (Ρ) Στατιστική ανάλυση Αποτελέσματα Ρυθμός αύξησης Αποικισμός των φυτών από μυκορριζικούς μύκητες και περιεκτικότητα φωσφόρου Συζήτηση Συμπεράσματα Περίληψη Abstract Βιβλιογραφία Παράρτημα\n8 1. Εισαγωγή Ο τάτουλας είναι ετήσιο, θερινό είδος, το οποίο ανήκει στην οικογένεια Solanaceae και στο γένος Datura, όπου περιλαμβάνονται είδη όπως το D. stramonium L., D. ferox L., D. metel L., D. innoxia. Το D. stramonium απαντάται, συνήθως, στις εαρινές αρδευόμενες καλλιέργειες (βαμβάκι, αραβόσιτο, ηλίανθο, ζαχαρότευτλα, μηδική) των περισσότερων χωρών της νότιας και κεντρικής Ευρώπης. Όλα τα τμήματά του περιέχουν υψηλά ποσοστά αλκαλοειδών ουσιών, που υπολογίζονται σε 70. Τα τρία σημαντικότερα αλκαλοειδή του είδους είναι η ατροπίνη, η σκοπολαμίνη και η υοσκυαμίνη. Οι ουσίες αυτές, όταν εισαχθούν σε μεγάλες συγκεντρώσεις εντός του οργανισμού, προκαλούν παροδική απώλεια όρασης, ξήρανση του λαιμού και του στόματος, αδυναμία άρθρωσης λόγου, πονοκέφαλο, αστάθεια, δηλητηριάσεις σε ανθρώπους και ζώα και σε ορισμένες περιπτώσεις τον θάνατο των ζώων. Οι μικρές δόσεις αυτών των αλκαλοειδών προκαλούν παραισθήσεις. Ωστόσο, τα είδη Datura, παρά τον προαναφερθέντα βαθμό επικινδυνότητας, χρησιμοποιούνται ως φαρμακευτικά/θεραπευτικά φυτά. Η πρόσφατη επισκόπηση που έγινε στην Ελλάδα κατά το έδειξε ότι, εκτός από την πλέον διαδεδομένη μορφή D. stramonium f. stramonium, υπάρχει και η μορφή D. stramonium f. tatula στην ευρύτερη περιοχή της Λάρισας και των Σερρών, που συνυπάρχουν με το είδος D. ferox. (Tsialtas κ.α., 2013; Tsialtas και Tan, 2013). Ο σκοπός της εργασίας αυτής ήταν η συγκριτική μελέτη των δύο μορφών του είδους D. stramonium και του είδους D. ferox, ως προς τον ρυθμό αύξησης, την ικανότητα των φυτών για παραγωγή αλκαλοειδών και τη δυνατότητα συμβίωσής τους με μυκορριζικούς μύκητες. Η εργασία περιλαμβάνει πειράματα τα οποία πραγματοποιήθηκαν σε συνθήκες αγρού και θερμοκηπίου Προέλευση, ονομασία, εξάπλωση Στο γένος Datura ανήκουν είδη γνωστά, από την αρχαιότητα, για τις φαρμακευτικές τους ιδιότητες αλλά και την τοξικότητά τους. Με τον τόπο προέλευσής του έχουν ασχοληθεί κατά καιρούς πολλοί ερευνητές, ωστόσο υπάρχουν διαφωνίες. Ειδικότερα, αρκετοί βοτανολόγοι υποστηρίζουν πως προέρχεται τόσο από τον Παλιό 8\n9 όσο και τον Νέο Kόσμο, ενώ κάποιοι πιστεύουν πως, τα περισσότερα είδη του, έχουν ασιατική καταγωγή. Όσον αφορά το είδος D. stramonium, από το 1950 και έπειτα, οι περισσότεροι θεωρούν ότι κατάγεται από την κεντρική και νότια Αμερική (Mack και Erneberg, 2002; Muenscher, 1955; Munz και Keck, 1959; 1968). Αντίθετα, το D. ferox θεωρείται ότι προέρχεται από την Κίνα (Jiao κ.ά., 2002; Symon και Haegi, 1991). Σήμερα, το γένος Datura έχει εξαπλωθεί σε όλο τον κόσμο (Ευρώπη, Ασία, Αμερική, νότια Αφρική), όπως φαίνεται στην Εικόνα 1. Εικόνα 1. Παγκόσμια κατανομή του γένους Datura. Από org/2012/02/daturas.html Αναφορές για το Datura υπάρχουν από πολύ παλιά. Συγκεκριμένα, κατά τον 11 ο αιώνα, αρκετά χειρόγραφα, αναφέρουν ένα ιατρικό φυτό ως «stramonia» (Geeta και Gharaibeh, 2007), ενώ ως «thorn apple» (αγγλική ονομασία του Datura) αναφέρεται στα οδοντιατρικά βότανα τον 13 ο αιώνα (Anderson, 2004). Βασιζόμενοι σε αυτά, αργότερα, το 1700, ο Tournefort ονομάζει ένα από τα είδη του γένους ως stramonium, από τις ελληνικές λέξεις «strychnos»-στρύχνος και «maniakos»-μανιακός και έπειτα, το 1737, ο Linnaeus δίνει το όνομα Datura, από την αρχαία ινδουιστική λέξη dhatura που σημαίνει φυτό. Επιπλέον, ο ίδιος, το 1756, δίνει το όνομα ferox ("ισχυρά οχυρωμένο") αναφερόμενος στα μεγάλα αγκάθια του καρπού) σε ένα άλλο είδος Datura (Geeta και Gharaibeh, 2007). Τα είδη Datura έχουν επικρατήσει με το κοινό όνομα τάτουλας (αποδεκτό από την Ελληνική Ζιζανιολογική Εταιρεία). Επιπλέον, είναι γνωστά και ως τρομπέτα του 9\n10 διαβόλου, ζιζάνιο του διαβόλου, διαβολόχορτο, καμπάνες της κόλασης, αγγούρι του διαβόλου, τρελόχορτο, αγκαθωτό μήλο και βρωμόχορτο, ονομασίες που παραπέμπουν στις δηλητηριώδεις ουσίες που περιέχει και στη δυσάρεστη οσμή που αναδίδει με την κοπή του. Στην Ελλάδα, εμφανίζεται το είδος D. stramonium, το οποίο απαντάται σε δύο μορφές: το D. stramonium f. stramonium (L.) (πράσινος βλαστός και λευκά άνθη) και το D. stramonium f. tatula (L.) (κόκκινος βλαστός και ιώδη άνθη). Η δεύτερη μορφή είναι νεοευρεθείσα στην Ελλάδα και πιθανώς εισήχθη μαζί με σπόρο βαμβακιού τις τελευταίες δύο δεκαετίες. Το D. stramonium f. stramonium εμφανίζεται στις περισσότερες περιοχές της Ελλάδας, ενώ το D. stramonium f. tatula βρέθηκε, μέχρι στιγμής, στους νομούς Αχαΐας, Κορινθίας, Λάρισας, Θεσσαλονίκης, Δράμας, Κοζάνης και Σερρών, στον οποίο συνυπήρχε με το είδος D. ferox (Tsialtas και Tan, 2013) Βοτανική ταξινόμηση Η πρώτη συστηματική περιγραφή/κατάταξη του γένους Datura πιθανολογείται ότι έγινε το από τον Σουηδό βοτανολόγο Carl Linnaeus, ενώ κάποιοι υποστηρίζουν πως αυτό συνέβη νωρίτερα, από τον βοτανολόγο Nicholas Culpeper. Σύμφωνα με τον Linnaeus, το γένος Datura περιλαμβάνει τα ακόλουθα έξι είδη: D. stramonium L., D. arborea L., (συν. Brugmansia arborea (L.) Pers.), D. ferox L., D. fastuosa L., D. metel L., D. tatula L. (Datura stramonium f. tatula L.) (Hadkins κ.ά., 1997). Πρόσφατες έρευνες ωστόσο έδειξαν ότι το γένος Datura περιλαμβάνει 14 είδη, από τα οποία τα πιο γνωστά είναι: D. ceratocaula Jacq. (torna loco), D. discolor Bernh. (desert thorn-apple), D. ferox L. (long-spined thorn-apple), D. innoxia Mill. (thornapple, downy thorn-apple, Indian-apple, moonflower, sacred datura, toloatzin, toloache), D. leichhardtii F. Muell. ex Benth. (συν. D. pruinosa) (Leichhardt's datura), D. metel L. (devil's trumpet), D. quercifolia Kunth (oak-leaf thorn-apple), D. stramonium L. (συν. D. inermis) (jimsonweed, thorn-apple), D. wrightii Regel (sacred datura, sacred thorn-apple), καθώς και τα λιγότερο γνωστά είδη D. bernhardii, D. kymatocarpa, D. lanosa, D. reburra και D. suaveolens. 10\n11 Όλα τα είδη του γένους Datura ανήκουν στην οικογένεια Solanaceae και στην τάξη Solanales (Πίνακας 1). Τα είδη D. stramonium, D. ferox και D. innoxia είναι τα πιο γνωστά διεθνώς, αλλά το D. stramonium είναι το πιο διαδεδομένο παγκοσμίως και για τον λόγο αυτό έχει μελετηθεί περισσότερο. Πίνακας 1. Βοτανική κατάταξη των ειδών Datura stramonium L. και Datura ferox L. (http://www.itis.gov/servlet/singlerpt/). ΒΑΣΙΛΕΙΟ ΥΠΟΒΑΣΙΛΕΙΟ ΔΙΑΙΡΕΣΗ ΚΛΑΣΗ ΥΠΟΚΛΑΣΗ ΤΑΞΗ ΟΙΚΟΓΕΝΕΙΑ ΥΠΟΟΙΚΟΓΕΝΕΙΑ ΓΕΝΟΣ Plantae Tracheobionta Magnoliophyta Magnoliopsida Asteridae Solanales Solanaceae Solanoideae Datura ΕΙΔΟΣ D. stramonium L., D. ferox L Μορφολογία Τα D. stramonium και D. ferox είναι ετήσια, κατά κύριο λόγο αυτογονιμοποιούμενα, αλλά και σε κάποιο βαθμό σταυρογονιμοποιούμενα, διπλοειδή (2n= 2 = 24) ή και τετραπλοειδή (2n= 4 = 48) είδη (Berkov και Philipov, 2002). Οι σπόροι τους φυτρώνουν από τον Απρίλιο και τα φυτά ολοκληρώνουν τον βιολογικό τους κύκλο κατά τα τέλη Οκτωβρίου με αρχές Νοεμβρίου. Τα D. stramonium f. stramonium και D. stramonium f. tatula, τα οποία στη συνέχεια θα αναφέρονται ως D. stramonium και D. tatula αντίστοιχα, έχουν επιμήκεις/λογχοειδείς/μυτερές κοτυληδόνες, σκούρου πράσινου χρώματος, με κοντό μίσχο, πράσινη υποκοτύλη για τον πρώτο και κόκκινη για τον δεύτερο (Εικόνα 2). Τα φύλλα τους είναι εναλλασσόμενα, φαρδιά, ωοειδή και λεία, μήκους 5-25 cm και πλάτος 4-25 cm. Έχουν ακανόνιστη οδόντωση, σκούρο πράσινο χρώμα, μεγάλο μίσχο 11\n12 μήκους 12 cm (Ελευθεροχωρινός και Γιανναπολίτης, 2009) (Εικόνα 5). Ο βλαστός τους, ύψους 0,50-1,90 m, είναι λείος, κοίλος, όρθιας έκφυσης, χονδρός, και πολύ διακλαδιζόμενος στο άνω τμήμα του (Tsialtas κ.ά., 2013). Η διαφορά των δύο ειδών έγκειται στο χρώμα του βλαστού, καθώς αυτός του D. stramonium είναι πράσινος, ενώ του D. tatula είναι ιώδης/ροδόχροος (Εικόνα 3). Τα δύο είδη ανθίζουν από Ιούνιο έως Σεπτέμβριο. Τα άνθη τους είναι μεγάλα, σε σχήμα τρομπέτας και φέρονται μεμονωμένα στις διακλαδώσεις (διχάλες) του βλαστού. Η στεφάνη τους σχηματίζεται από 5 σέπαλα μήκους 5-10 cm. Τα άνθη τους περικλείουν πέντε στήμονες. Μια επιπλέον διαφορά των δύο μορφών βρίσκεται στο χρώμα των ανθέων (σεπάλων). Συγκεκριμένα, τα άνθη του D. stramonium είναι λευκά ως υπόλευκα, ενώ του D. tatula είναι ιώδη/ροδόχροα (Εικόνα 4). Η ρίζα τους είναι, χονδρή, διακλαδιζόμενη, ινώδης και αβαθής. Ο καρπός τους είναι τετράχωρη ή σπανιότερα εξάχωρη, ωοειδής ή σφαιρική κάψα, με σκούρο πράσινο ακανθώδες περίβλημα και ευδιάκριτη στενή στεφάνη. Η κάψα έχει μήκος 3-7 cm και πλάτος 2-5 cm (Εικόνα 6). Στο εσωτερικό του καρπού υπάρχουν σπόροι σχετικά μεγάλοι (το βάρος 1000 σπόρων είναι 6-9 g), μαύρου έως σκούρου καφέ χρώματος και νεφροειδούς σχήματος. Κάθε φυτό παράγει περίπου σπόρους (Εικόνα 7). Όσον αφορά το D. ferox, έχει επιμήκεις/λογχοειδείς/μυτερές κοτυληδόνες, πράσινες στην άνω επιφάνεια και κόκκινες στην κάτω, κοντό μίσχο και πράσινη υποκοτύλη, η οποία φέρει τριχίδια (Εικόνα 2). Τα φύλλα τους είναι εναλλασσόμενα, φαρδιά, ωοειδή, με μικρά τριχίδια, ελαφρώς οδοντωτά. Το χρώμα τους είναι γκριζοπράσινο, έχουν μεγάλο μίσχο, μήκους 8-14 cm και πλάτους 6-16 cm (Εικόνα 5). Ο βλαστός του, ύψους 1,5 m, είναι λείος, κοίλος, όρθιας έκφυσης, χονδρός και άκαμπτος, ροδόχρους στη βάση και έντονα διακλαδιζόμενος στο άνω τμήμα του (Εικόνα 3). Ανθίζει από Ιούνιο έως Σεπτέμβριο. Τα άνθη του είναι μεσαίου μεγέθους, με σχήμα τρομπέτας, μήκους 4-6 cm, λευκοκίτρινα, τα οποία φέρονται μεμονωμένα στις διχάλες του βλαστού Συνήθως, δεν ανοίγουν τελείως, και περικλείουν πέντε στήμονες, που δεν προεξέχουν από τα σέπαλα και τα πέταλα (Εικόνα 4) (http://www.bayercropscience.gr/). 12\n13 Η ρίζα του είναι αβαθής, χονδρή, διακλαδιζόμενη και ινώδης. Ο καρπός του είναι τετράχωρη, ωοειδής κάψα, με ακανθώδες περίβλημα γκριζοπράσινου χρώματος, η οποία φέρει επιμήκη αγκάθια (40-60), μήκους 4-6 cm και πλάτους 3-6 cm (Εικόνα 6). Στο εσωτερικό του καρπού υπάρχουν μεγάλοι σπόροι (το βάρος 1000 σπόρων είναι g), μαύρου έως σκούρο καφέ χρώματος, νεφροειδούς σχήματος (Εικόνα 7) (http://www.bayercropscience.gr/). α β γ Εικόνα 2. Κοτυληδόνες (α) D. tatula (β) D. stramonium (γ) D. ferox α β γ Εικόνα 3. Σπορόφυτα (α) D. tatula (β) D. stramonium (γ) D. ferox α β γ Εικόνα 4. Άνθος (α) D. tatula (β) D. stramonium (γ) D. ferox 13\n14 α β γ Εικόνα 5. Άνθος (α) D. tatula (β) D. stramonium (γ) D. ferox α β γ Εικόνα 6. Καρποί (α) D. stramonium (β) D. ferox (γ) D. tatula α β γ α Εικόνα 7. Σπόροι (α) D. tatula (β) D. stramonium (γ) D. ferox 14\n15 1.4. Οικολογικές απαιτήσεις Τα είδη του γένους Datura εμφανίζονται σχεδόν σε όλο τον κόσμο, εκτός από τις βόρειες χώρες. Αυτό οφείλεται στο ότι είναι θερμόφιλο και φωτόφιλο γένος και έτσι είναι πιο διαδεδομένο στη νότια, μέση και ανατολική Ευρώπη. Αναπτύσσεται στις καλλιέργειες βαμβακιού, αραβοσίτου, πατάτας, τομάτας, ζαχαροτεύτλων, καθώς και κατά μήκος δρόμων, σε χαντάκια, χωματερές και γενικά μη καλλιεργούμενες εκτάσεις. Προτιμά, κυρίως, τα ελαφρώς όξινα και ασβεστολιθικά εδάφη, καθώς επίσης και εδάφη πλούσια σε άζωτο, και για τον λόγο αυτό θεωρείται φυτό δείκτης τέτοιων εδαφών (Jerald και Edwin, 2007; Gary κ.ά., 2005) Αντιμετώπιση Αν και τα είδη D. stramonium και D. ferox δεν ανήκουν στα δυσεξόντωτα ζιζάνια, ωστόσο προκαλούν σημαντικά προβλήματα στις εαρινές καλλιέργειες, καθώς διαθέτουν αποτελεσματικούς μηχανισμούς πολλαπλασιασμού και διασποράς, μεγάλη προσαρμοστική και ανταγωνιστική ικανότητα και ως εκ τούτου, δεν εξαλείφονται εύκολα μετά την εγκατάστασή τους (Ελευθεροχωρινός, 2008). Τα φυτά τους έχουν μεγάλη ανάπτυξη και βιομάζα, με αποτέλεσμα η παρουσία τους να προκαλεί σημαντικές απώλειες στην παραγωγή, υποβάθμιση της ποιότητας των παραγόμενων προϊόντων και συχνά προβλήματα στη συγκομιδή. Ειδικότερα για την καλλιέργεια της μηδικής, η παρουσία του D. stramonium υποβαθμίζει την ποιότητα του παραγόμενου σανού και συχνά τον καθιστά ακατάλληλο για ζωοτροφή, λόγω των αλκαλοειδών που περιέχει. Η αντιμετώπισή τους γίνεται κυρίως χημικά, με τη χρήση εκλεκτικών και μη εκλεκτικών ζιζανιοκτόνων, αφού είναι η αποτελεσματικότερη και η οικονομικότερη μέθοδος σε σύγκριση με άλλες μεθόδους αντιμετώπισης (βοτάνισμα, μηχανική κατεργασία, κοπή ζιζανίων, κάψιμο ζιζανίων και βιολογική μέθοδος). Συγκεκριμένα, η αντιμετώπισή τους στον αραβόσιτο βασίζεται στη χρήση των εκλεκτικών ζιζανιοκτόνων bromoxynil, clopyralid, dicamba, fluroxypyr/florasulam, mesotrione, nicosulfuron, pethoxamid/terbuthylazine, sulcotrione και tembotrione (Αγροτύπος, 2013). Αντίθετα, η αντιμετώπισή τους είναι δύσκολη στο βαμβάκι, καθώς το είδος 15\n16 αυτό δεν είναι ευαίσθητο στα εγκεκριμένα ζιζανιοκτόνα fluometuron, S-metolachlor και pendimethalin. Κατά συνέπεια, καταπολεμάται με μεταφυτρωτική εφαρμογή του pyrithiobac, το οποίο όμως δεν έχει έγκριση στη χώρα μας και των ζιζανιοκτόνων glyphosate ή glufosinate στις γενετικώς τροποποιημένες ποικιλίες με ανθεκτικότητα στα ζιζανιοκτόνα αυτά (Ελευθεροχωρινός, 2008). Όσον αφορά τα ζαχαρότευτλα, ο τάτουλας αντιμετωπίζεται με τα εκλεκτικά ζιζανιοκτόνα clopyralid, metamitron και triflusulfuron (Αγροτύπος, 2013), ενώ στις γενετικώς τροποποιημένες ποικιλίες με τα ζιζανιοκτόνα glyphosate και glufosinate. Αυτό που χρήζει ιδιαίτερης μνείας είναι ότι το D. stramonium έχει εμφανίσει ανθεκτικό βιότυπο σε ζιζανιοκτόνα που αναστέλλουν το φωτοσύστημα ΙΙ (atrazine), ενώ το D. ferox δεν έχει εμφανίσει ακόμα ανθεκτικούς βιοτύπους σε ζιζανιοκτόνα (Heap, 2014) Χρήσεις-Επιδράσεις Το γένος Datura είναι γνωστό για την τοξικότητά του και τις δυσμενείς του επιδράσεις, οι οποίες, σε περίπτωση ακούσιας κατανάλωσης από τον άνθρωπο και τα ζώα, μπορεί να προκαλέσουν και τον θάνατο. Συνηθισμένα συμπτώματα τοξικότητας από τάτουλα είναι η πλήρης αδυναμία του ατόμου να διακρίνει την πραγματικότητα από τη φαντασία, η υπερθερμία, η ταχυκαρδία, σε ορισμένες περιπτώσεις η βίαιη συμπεριφορά, η σοβαρή μυδρίαση, η επώδυνη φωτοφοβία και συχνά αμνησία. Τα συμπτώματα εμφανίζονται min μετά τη δηλητηρίαση και διαρκούν για περίπου h (DEA/OD/ODE, 2013). Τα περιστατικά που έχουν καταγραφεί διεθνώς για το D. stramonium είναι πολλά, με χαρακτηριστικότερο εκείνο της πόλης Jamestown της Βιρτζίνια, όπου το 1679, Βρετανοί στρατιώτες κατανάλωσαν φύλλα του φυτού, με αποτέλεσμα πολλοί από αυτούς να βρεθούν σε μια διαρκή κατάσταση ευθυμίας (http://en.wikipedia.org/ wiki/datura_stramonium). Μεταξύ 2003 και 2009 αναφέρθηκαν συνολικά 63 περιπτώσεις δηλητηρίασης από D. stramonium μόνο στην Οκλαχόμα, ενώ παράλληλα έχουν καταγραφεί και περιπτώσεις θανάτων, όπως στην Ισπανία το 2011 (http://en.wikipedia.org/wiki/datura_stramonium). Στην Ελλάδα, ο ΕΦΕΤ απηύθυνε 16\n17 συστάσεις προς τους καταναλωτές να είναι ιδιαίτερα προσεκτικοί κατά την αγορά χόρτων ως σαλάτα (ιδιαίτερα βλήτων), καθώς έχουν σημειωθεί περιπτώσεις δηλητηρίασης από ακούσια κατανάλωση αυτού του φυτού (http://news.pathfinder.gr/greece/news/ html) Ως αντίδοτο στην υπερδοσολογία ή στη δηλητηρίαση χορηγείται η φυσοστιγμίνη (physostigmine), η οποία είναι αντιστρεπτός αναστολέας του ενζύμου ακετυλοχολινεστεράση (αναστέλλεται η δράση της από τον τάτουλα), που καταλύει την υδρόλυση (μεταβολισμό) της ακετυλοχολίνης σε χολίνη και οξικό οξύ (http:// en.wikipedia.org/wiki/datura stramonium). Το γένος Datura, πέραν της τοξικότητάς του, είναι γνωστό και για τις φαρμακευτικές του ιδιότητες. Από την αρχαιότητα υπάρχουν αναφορές για τη χρήση του ως παραισθησιογόνο (π.χ. σε ινδουιστικές θρησκευτικές τελετές όπου το κάπνιζαν μαζί με κάνναβη) ή σαν θεραπευτικό για το άσθμα, τα γαστρεντερικά προβλήματα, τους πόνους, την αρθρίτιδα, τα πρηξίματα, τους όγκους και τη χαλάρωση των σπασμών της νόσου του Πάρκινσον (Sandoval, 1998). Ορισμένοι βοτανολόγοι ισχυρίζονται ότι τον μεθυστικό καπνό του τον χρησιμοποιούσαν στο μαντείο των Δελφών και ως παρασκεύασμα επηρεασμού της απόδοσης αλόγων κούρσας (Higgins, 2006; Τέλος, στην Κίνα χρησίμευε ως μια μορφή αναισθησίας κατά τις χειρουργικές επεμβάσεις. Σήμερα, λόγω των αλκαλοειδών που περιέχει, χρησιμοποιείται ως αναλγητικό, αντιβιοτικό και αντισπασμωδικό, ενώ λέγεται ότι έχει και αντικαρκινική δράση. Έχει χρησιμοποιηθεί για τη θεραπεία της επιληψίας, τη μελαγχολία, και επιπλέον αποτέλεσε τη βάση αλοιφών για εγκαύματα και ρευματισμούς. Επιπροσθέτως, διατίθεται ως ομοιοπαθητικό φάρμακο σε άτομα που παρουσιάζουν έντονους εφιάλτες, ιδίως σε παιδιά, έντονες φοβίες για το σκοτάδι και τα σκυλιά, το νερό, τη βία (να μην πληγωθούν σωματικά)/ ή αντίθετα, πολύ μεγάλη επιθετικότητα (Ελληνική Εταιρία ομοιοπαθητικής ιατρικής, remedy=stramonium). Πέρα όμως από τις χρήσεις του στη φαρμακευτική και ιατρική, διάφορες έρευνες έδειξαν ότι ο τάτουλας έχει αντιμικροβιακή, αντιβακτηριακή (Xanthomonas oryzae pv. 17\n18 oryzae) (Kagale κ.ά., 2004), μυκητοκτόνο (Alternaria, Helminthosporium turcicum) και ακαρεοκτόνο (Tetranychus urticae) δράση (Soni κ.ά., 2012). Επιπλέον, το D. stramonium θεωρείται ως υποσχόμενο φυτό για την παραγωγή βιοντίζελ, λόγω της σχετικά υψηλής ελαιοπεριεκτικότητας του σπόρου (>21%) και των κατάλληλων ιδιοτήτων του ελαίου για την παραγωγή αυτή (Wang κ.ά., 2012). Άλλα αυτοφυή είδη που θα μπορούσαν να χρησιμοποιηθούν ως ενεργειακά φυτά είναι τα D. candida, Xanthium sibiricum και Hibiscus trionum (Ruan κ.ά., 2012). Αξίζει να αναφερθεί ότι τα είδη Datura χρησιμοποιούνται για αποκατάσταση περιοχών βεβαρημένων από εκρηκτικές ύλες (TNT). Συγκεκριμένα, φυτά των D. stramonium και D. innoxia έχουν την ικανότητα να μεταβολίζουν ταχέως, μέσω νιτροαναγωγής, το 2,4,6-τρινιτροτολουόλιο (TNT) από χώρους διάθεσης αποβλήτων πυρομαχικών (Lucero κ.ά., 1999). Τέλος, κάποια είδη Datura χρησιμοποιούνται ως καλλωπιστικά φυτά ιδιαίτερα στο εξωτερικό, όπως το D. metel και D. brugmansia Αλκαλοειδή Όλα τα μέρη του φυτού (φύλλα, άνθη, βλαστοί, καρποί, σπόροι, ρίζες) περιέχουν αλκαλοειδείς ουσίες (Cooper και Johnson, 1984). Τα αλκαλοειδή αποτελούν ιδιαίτερη κατηγορία οργανικών ενώσεων, που έχουν ως στοιχεία της δομής τους άτομα οξυγόνου (O), άνθρακα (C) και αζώτου (N). Οι ουσίες αυτές είναι προϊόντα δευτερογενούς μεταβολισμού (ανήκουν στους δευτερογενείς μεταβολίτες), που παράγονται κυρίως στα φυτά και δευτερευόντως στα ζώα. Παρουσιάζουν ιδιαίτερο ενδιαφέρον, λόγω των φαρμακευτικών ιδιοτήτων, αλλά και των δηλητηριωδών τους επιδράσεων, όταν χορηγούνται ή λαμβάνονται ως ναρκωτικά ή παραισθησιογόνα. Τα αλκαλοειδή, βάσει του συντακτικού τους τύπου, της φύσης και του αριθμού των πυρήνων τους (δακτύλιοι ατόμων), αλλά και των υποκαταστατών τους, ταξινομούνται σε πυριδίνες, πυρρολιδίνες, τροπάνια, πυρρολιζιδίνες, πουρίνες, κινολίνες, ισοκινολίνες, ινδόλια, τερπενοειδή και στεροειδή. Τα σπουδαιότερα και γνωστότερα αλκαλοειδή είναι η νικοτίνη, η καφεΐνη, η κινίνη, η κοκαΐνη, η μορφίνη, η στρυχνίνη, η κωνεΐνη, η ατροπίνη, η υοσκυαμίνη και η σκοπολαμίνη. 18\n19 Τα αλκαλοειδή, από ιατρικής πλευράς, ταξινομούνται σε δηλητήρια, ναρκωτικά, αναλγητικά, καρδιοτονωτικά, διεγερτικά αναπνευστικού, αγγειοσυσταλτικά, τοπικά αναισθητικά, μυοχαλαρωτικά και ψυχεδελικά. Επίσης, από φαρμακευτικής άποψης, κατατάσσονται σε αλκαλοειδή παράγωγα ορνιθίνης και λυσίνης (αλκαλοειδή τροπανίου, πυρρολιζιδίνης, κινολιζιδίνης, ινδολιζιδίνης, πιπεριδίνης), αλκαλοειδή παράγωγα νικοτινικού οξέος, αλκαλοειδή παράγωγα φαινυλαλανίνης και τυροσίνης (φαινυλαιθυλαμίνες, απλές ισοκινολίνες, κουράρια, αλκαλοειδή, μορφινανίου, φαιναιθυλισοκινολίνες, μονοτερπενικές ισοκινολίνες, αλκαλοειδή Amaryllidaceae), αλκαλοειδή ανθρανιλικού οξέος, αλκαλοειδή τρυπτοφάνης (τρυπταμίνες, β- καρβολίνες), αλκαλοειδή εργολίνης, μονοτερπενικά ινδολικά αλκαλοειδή, αλκαλοειδή παράγωγα ιστιδίνης, τερπενικά αλκαλοειδή, στεροειδικά αλκαλοειδή, πουρινικές βάσεις (Samuelsson, 1996; Σουλελές, 2000). Οι φαρμακευτικές ιδιότητες και η τοξικότητα του γένους Datura οφείλονται στα αλκαλοειδή του τροπανίου. Πρόκειται για παράγωγα των μη πρωτεϊνικών αμινοξέων ορνιθίνη και λυσίνη, τα οποία προέρχονται από ενδιάμεσες ενώσεις του κύκλου του Krebs. Στη χημική τους δομή περιέχουν ένα δακτύλιο τροπανίου και αναστέλλουν τη δράση της ακετυλοχολίνης, προκαλώντας τα συμπτώματα που αναφέρθηκαν προηγουμένως (DEA/OD/ODE, 2013). Τα αλκαλοειδή του τροπανίου απαντώνται σε αρκετές οικογένειες φυτών όπως τα Brassicaceae, Convolvulaceae, Erythroxylaceae, Euphorbiaceae, Olacaceae, Proteaceae. Ιδιαίτερα υψηλές συγκεντρώσεις έχουν βρεθεί στα Solanaceae, και συγκεκριμένα στα γένη Brugmansia, Hyoscyamus, Atropa και Datura, με υψηλότερες στα είδη D. stramonium, D. ferox, καθώς και στο D. innoxia (Alexander κ.ά., 2008). Υπάρχουν δύο σημαντικές ομάδες σε αυτή την κατηγορία, τα αλκαλοειδή των σολανωδών (ατροπίνη, σκοπολαμίνη, υοσκυαμίνη) και τα αλκαλοειδή της κοκαΐνης. Το αλκαλοειδές με τη μεγαλύτερη συγκέντρωση στο D. stramonium είναι η υοσκυαμίνη, ενώ στο D. ferox η σκοπολαμίνη (Alexander κ.ά., 2008). Η ατροπίνη είναι το ρακεμικό μείγμα των οπτικών ισομερών της υοσκυαμίνης, δηλαδή είναι ισομοριακό μείγμα της αριστερόστροφης και της δεξιόστροφης υοσκυαμίνης και γράφεται επίσης ως (±)-υοσκυαμίνη. 19\n20 Η ατροπίνη, ο χημικός τύπος της οποίας δίνεται στην Εικόνα 8, χρησιμοποιείται στην φαρμακευτική από το 1500, όταν απομονώθηκε για πρώτη φορά στην Ευρώπη από το φυτό Atropa belladonna. Σήμερα, εξακολουθεί να χρησιμοποιείται ευρέως σε φαρμακευτικά προϊόντα στην οφθαλμολογία, ως προνάρκωση σε αναισθησία, ως αγγειοσυσταλτικό σε περίπτωση αιμορραγίας, καθώς και ως αντίδοτο σε περιπτώσεις δηλητηριάσεων με οργανικούς εστέρες φωσφορικού οξέος (Alexander κ.ά., 2008). Εικόνα 8. Χημικός τύπος της ατροπίνης. Η σκοπολαμίνη, (Εικόνα 9), απομονώθηκε για πρώτη φορά από το φυτό Scopola carniolica, το 1881, όμως αργότερα εντοπίστηκε και στο Hyoscyamus niger. Αξιοποιείται σε εξειδικευμένα φαρμακευτικά προϊόντα, καθώς το παράγωγό της, Ν- butylscopolamine bromide, χρησιμοποιείται για τη θεραπεία εντερικών διαταραχών, λόγω της σπασμολυτικής της δράσης και ως αντιεμετικό (Alexander κ.α., 2008). Ενδιαφέρον παρουσιάζει και το ότι κυκλοφορούν ειδικά έμπλαστρα, που περιέχουν σκοπολαμίνη, ως αντικαταθλιπτικά (Henig, 2012). Εικόνα 9. Χημικός τύπος της σκοπολαμίνης. Η βιοσύνθεση των αλκαλοειδών του τροπανίου στο γένος Datura γίνεται κυρίως στις ρίζες (Conklin, 1976) από όπου μεταφέρονται στα άνω μέρη του φυτού (Demeyer και Dejaegere, 1989). Η αναλογία μεταξύ τους ποικίλλει κατά τη διάρκεια ζωής του φυτού. Συγκεκριμένα, έχει αναφερθεί ότι στα πολύ νεαρά φυτά του D. stramonium, 20\n21 κυριαρχεί η σκοπολαμίνη, ενώ στο στάδιο της ανθοφορίας, η περιεκτικότητα της υοσκυαμίνης αυξάνει, καθώς η σκοπολαμίνη σταδιακά μειώνεται (Demeyer και Dejaegere, 1989). Επιπροσθέτως, σε περίπτωση καταπόνησης, το φυτό παράγει περισσότερους δευτερογενείς μεταβολίτες, άρα και αλκαλοειδή (Berkov κ.ά., 2006). Αρκετοί παράγοντες μπορούν να επηρεάσουν τη συγκέντρωση των αλκαλοειδών στο φυτό, όπως η σύσταση του εδάφους, η λίπανση, η αλατότητα, το κλίμα, το υψόμετρο, η θερμοκρασία, η εφαρμογή ρυθμιστών ανάπτυξης και ορμονών, τα φυτοφάγα έντομα, η εποχή, το τμήμα του φυτού (Demeyer και Dejaegere, 1989; Shonle κ.ά., 2000). Η συνολική συγκέντρωση των αλκαλοειδών στο D. stramonium κυμαίνεται από 0,25% έως 0,70%, με το 0,20-0,45% να συγκεντρώνεται στα φύλλα, ενώ στους σπόρους μόλις το 0,02% (Miraldi κ.ά., 2001). Τα αλκαλοειδή που ανιχνεύθηκαν είναι περίπου 70, από τα οποία 13 απαντώνται στις ρίζες, σε συγκέντρωση μεγαλύτερη του 1%, ενώ έξι από αυτά βρέθηκαν και στα φύλλα σε ανάλογη συγκέντρωση. Στις ρίζες, το ποσοστό της υοσκυαμίνης ήταν 29,5% και της σκοπολαμίνης 4,7%, ενώ στα φύλλα ανέρχεται σε 55,0% και 23,9%, αντίστοιχα. Πρόσφατες έρευνες αναφέρουν την ταυτοποίηση εννέα νέων αλκαλοειδών (El Bazaoui, 2011). Πειράματα που πραγματοποιήθηκαν υπό ελεγχόμενες συνθήκες και είχαν στόχο τη διερεύνηση της επίδρασης του επιπέδου πλοειδίας στη βιοσύνθεση αλκαλοειδών έδειξαν ότι οι διπλοειδείς και τετραπλοειδείς μορφές του D. stramonium έχουν διαφορετική παραγωγική ικανότητα σε αλκαλοειδή, αλλά δεν βρέθηκαν διαφορές ως προς το φάσμα των παραγόμενων αλκαλοειδών στις ρίζες. Γενικώς, τα επίπεδα συγκέντρωσης των αλκαλοειδών και του λόγου σκοπολαμίνης/υοσκυαμίνης είναι υψηλότερα στα τετραπλοειδή σε σχέση με τα αντίστοιχα διπλοειδή (Berkov και Philipov, 2002) Μυκόρριζες Ο όρος μυκόρριζα δηλώνει τη συμβιωτική, αμοιβαίως επωφελή σχέση που αναπτύσσεται ανάμεσα σε ένα φυτό και ένα μύκητα. Από απολιθώματα βρέθηκε ότι η σχέση αυτή έχει παρουσιαστεί πριν εκατομμύρια έτη και εντοπίζεται σε 21\n22 ποσοστό άνω του 95% των οικογενειών ή του 80% των φυτικών ειδών του πλανήτη (http://en.wikipedia.org/wiki/mycorrhiza). Πρόσφατες έρευνες έδειξαν την ύπαρξη μυκορριζών σε περιοχές όπως έρημοι, αλκαλικά και διαβρωμένα εδάφη, υποβαθμισμένα λιβάδια, εδάφη αρδευόμενα με λύματα ή με υψηλή συγκέντρωση βαρέων μετάλλων, εγκαταλελειμμένα μεταλλεία (Wang και Shi, 2008). Τα πιο συνηθισμένα είδη μυκορριζών είναι οι ενδομυκόρριζες, οι εκτομυκόρριζες (απαντώνται κυρίως σε δασικά είδη) και οι ψευδομυκόρριζες (http://en.wikipedia.org/wiki/ mycorrhizal colonization). Η αμοιβαία σχέση εξασφαλίζει στον μύκητα τη δυνατότητα άμεσης πρόσβασης σε προϊόντα αφομοίωσης του φυτού. Σε ανταπόδοση, το φυτό εκμεταλλεύεται το μυκήλιο του μύκητα, με αποτέλεσμα την αύξηση της ενεργούς επιφάνειας του ριζικού συστήματός του, αλλά και την αποτελεσματικότερη πρόσληψη θρεπτικών στοιχείων και νερού (Αγγελής, 2007). Κάποιες από τις ευεργετικές, για το φυτό-ξενιστή, ιδιότητες των μυκορριζών είναι η επιβίωση του φυτού σε καταστάσεις ξηρασίας, ο περιορισμός των απαιτήσεων σε θρεπτικά, η ενίσχυση της φωτοσυνθετικής δραστηριότητας και της ανάπτυξης των φυτών (Smith και Read, 1997). Επίσης, μερικές εκτομυκόρριζες παράγουν αντιβιοτικές ουσίες που προστατεύουν τον ξενιστή από παθογόνα (Garrido κ.ά., 2010; colonization). Επιπλέον, οι μυκορριζικοί μύκητες προσλαμβάνουν πολύ ευκολότερα τον φώσφορο (P) σε αλκαλικά εδάφη σε σχέση με τα φυτά. Τέλος, αναφέρεται ότι η συμβιωτική σχέση μυκήτων-φυτών προκαλεί συσσώρευση δευτερογενών μεταβολιτών όπως αλκαλοειδή, τερπενοειδή (Yuan κ.ά., 2007). Μεταξύ των αρνητικών επιδράσεων της συμβίωσης για το φυτό-ξενιστή είναι η απώλεια ποσοστού 10-20% των προϊόντων της φωτοσύνθεσης, τα οποία καταναλώνονται για τις ανάγκες του σχηματισμού, διατήρησης και λειτουργίας των υφών του μυκορριζικού μύκητα (Marschner και Dell, 1994). Σε ορισμένα είδη, η σχέση αυτή καθίσταται αναγκαία για την επιβίωση τους (π.χ. οφιογλωσσοειδείς φτέρες). Αντίθετα, πολλά είδη φυτών σε ξηρές και υγρές περιοχές μπορούν να επιβιώσουν και χωρίς μυκόρριζες. Επίσης, υπάρχουν είδη τα οποία σχηματίζουν σπάνια ή ποτέ τέτοιες συμβιωτικές σχέσεις (π.χ. λεπτοσποριαγγειακές φτέρες). Τέλος, έχουν αναφερθεί 22\n23 ορισμένα φυτά που δεν φωτοσυνθέτουν, αλλά τρέφονται μέσω παρασιτισμού στους μυκορριζικούς μύκητες, είναι δηλαδή μυκοετερότροφα (π.χ. ορχιδέες, βρύα). Το D. stramonium ανήκει στα είδη που εμφανίζουν σημαντικό αποικισμό από ενδομυκορριζικούς μύκητες σε ποσοστό 65,1% (Zubek και Błaszkowski, 2009) Σκοπός της εργασίας Τα είδη D. stramonium και D. ferox είναι ανταγωνιστικά ζιζάνια των εαρινών καλλιεργειών, αλλά και δηλητηριώδη φυτά, αφού δημιουργούν προβλήματα σε ανθρώπους και ζώα. Παρόλα αυτά, παρουσιάζουν ενδιαφέρον, λόγω των αλκαλοειδών που περιέχουν, τα οποία χρησιμοποιούνται στην ιατρική. Το D. stramonium f. stramonium συνυπάρχει σε πολλές περιοχές με το D. stramonium f. tatula και το D. ferox στην Ελλάδα. Το γεγονός της εμφάνισης των δύο ειδών στην Ελλάδα και η έλλειψη δεδομένων σχετικά με την προσαρμοστικότητά τους, την παραγωγή τους σε αλκαλοειδή και τον σχηματισμό μυκορριζών, οδήγησαν στην πραγματοποίηση της παρούσας εργασίας. Η εκπόνησή της έγινε με σκοπό τη συγκριτική μελέτη των ειδών D. stramonium (D. stramonium f. stramonium και D. stramonium f. tatula) και D. ferox, σε συνθήκες απουσίας και παρουσίας ανταγωνισμού. Ειδικότερα στην παρούσα εργασία μελετήθηκε: 1. Η βιολογία των δύο ειδών. 2. Η ικανότητά τους για παραγωγή αλκαλοειδών, ελαίου και πρωτεΐνης. 3. Η πιθανότητα αποικισμού τους από μυκορριζικούς μύκητες. 4. Η κληρονομικότητα των μορφολογικών και βιολογικών χαρακτηριστικών των δύο μορφών D. stramonium (D. stramonium f. stramonium και D. stramonium f. tatula). Επομένως, η μελέτη αυτή εστιάζεται στη διερεύνηση της βιολογίας ειδών και μορφών του γένους Datura με σκοπό τη μελλοντική αξιοποίησή τους για πολλαπλή χρήση. 23\n24 2. Πειραματισμός 2.1. Συλλογή και διαχείριση φυτικού υλικού Σπόροι των δύο ειδών (Datura stramonium και D. ferox) συγκομίστηκαν από περιοχές του νομού Λάρισας (Οκτώβριος 2009) και του νομού Σερρών (Οκτώβριος 2011). Ειδικότερα, οι σπόροι της μορφής D. stramonium f. tatula συλλέχθηκαν από ώριμα φυτά τάτουλα των περιοχών Προδρόμου, Νίκαιας και Αγίων Αναργύρων της Λάρισας, οι οποίοι χαρακτηρίστηκαν ως πληθυσμοί Κ1, Κ2, Κ3 (από κόκκινο χρώμα), αντίστοιχα, ενώ ο πληθυσμός της μορφής D. stramonium f. stramonium, ο οποίος συλλέχτηκε από τη Νίκαια του ίδιου νομού, χαρακτηρίστηκε ως Π (από πράσινο χρώμα). Τέλος, οι σπόροι του D. ferox, που συλλέχτηκαν από την Ευκαρπία Σερρών, χαρακτηρίστηκαν ως πληθυσμός F (από ferox). Μετά τη συλλογή τους αποθηκεύτηκαν σε πλαστικές σακούλες σε ψυγείο, σε θερμοκρασία <7 ο C, μέχρι την έναρξη των πειραμάτων. Οι σπόροι του D. stramonium χρησιμοποιήθηκαν το 2011 και 2012 σε πειράματα αγρού, απουσία ανταγωνισμού (αραιή σπορά), ώστε να αξιολογηθούν τα φυτά ως προς την ικανότητα παραγωγής βιομάζας και αλκαλοειδών. Ακολούθως, το 2012 και 2013, πραγματοποιήθηκαν πειράματα αγρού σε πυκνή σπορά (ανταγωνισμό), με σκοπό να αξιολογηθούν τα δύο είδη (D. stramonium και D. ferox), ως προς τα προηγούμενα χαρακτηριστικά, καθώς επίσης και ως προς τον αποικισμό από μυκορριζικούς μύκητες και την παραγωγή ελαίου και πρωτεΐνης στον σπόρο. Επιπλέον, το 2012, σε πείραμα φυτοδοχείων μελετήθηκε η κληρονομικότητα των βιολογικών και μορφολογικών χαρακτηριστικών των δύο μορφών του είδους D. stramonium. Στη συνέχεια της εργασίας, οι πληθυσμοί θα αναφέρονται με τις συντομογραφίες τους (Κ1, Κ2, Κ3, Π, F) Πείραμα αγρού αραιής σποράς Εγκατάσταση του πειράματος Το πείραμα αραιής σποράς εγκαταστάθηκε στο Αγρόκτημα του ΑΠΘ (40 o 32'N, 22 o 59'E, 6 m). Συγκεκριμένα, 100 σπόροι κάθε πληθυσμού σπάρθηκαν σε σπορεία 24\n25 με τύρφη στις 26 Απριλίου του 2011 και Στο στάδιο των δύο πραγματικών φύλλων, τα σπορόφυτα μεταφυτεύθηκαν σε κατάλληλα προετοιμασμένο (με όργωμα και φρεζάρισμα) αγρό. Τα φυσικοχημικά χαρακτηριστικά του αργιλοπηλώδους εδάφους του αγροτεμαχίου παρουσιάζονται στον Πίνακα 2. Η μεταφύτευση έγινε πάνω σε γραμμές, σε θέσεις που απείχαν μεταξύ τους 60 cm, με σκοπό την ανάπτυξη των φυτών σε συνθήκες απουσίας ανταγωνισμού. Κάθε πληθυσμός μεταφυτεύτηκε σε ξεχωριστό πειραματικό τεμάχιο των 36 θέσεων και διαστάσεων 3,60 3,60 m. Για κάθε γενότυπο υπήρχαν τρία πειραματικά τεμάχια (επαναλήψεις), πλήρως τυχαιοποιημένα εντός των τριών ομάδων. Η απομάκρυνση των ζιζανίων με το χέρι (βοτάνισμα) ήταν συστηματική, ώστε τα φυτά να αναπτυχθούν σε συνθήκες απουσίας ανταγωνισμού. Λίπανση δεν εφαρμόστηκε καθώς δεν είχε καλλιεργηθεί για δύο χρόνια. Η άρδευση έγινε με καταιονισμό και σύμφωνα με τις ανάγκες των φυτών για την κανονική ανάπτυξή τους κατά το πρώτο έτος (160 mm), ενώ κατά το δεύτερο ήταν περιορισμένη (80 mm). Η μέση ημερήσια θερμοκρασία και η συνολική μηνιαία βροχόπτωση, για την περιοχή και τα έτη διεξαγωγής των πειραμάτων, παρουσιάζονται στο Σχήμα 1.1. Τα στοιχεία λήφθηκαν από τον μετεωρολογικό σταθμό του Εργαστηρίου Υδραυλικής στο Αγρόκτημα του ΑΠΘ. Πίνακας 2. Φυσικοχημικά χαρακτηριστικά του εδάφους εγκατάστασης του πειράματος. Συστατικά Άμμος (%) 14 Άργιλος (%) 38 Ίλυς (%) 48 ph 8.0 Οργανική ύλη (%) 1.5 N-NO3 (mg kg 1 ) 40 P (mg kg 1 ) 5 K (mg kg 1 ) 190 Cu (mg kg 1 ) 2.2 Fe (mg kg 1 ) 9 Mn (mg kg 1 ) 10 Zn (mg kg 1 ) 0.5 EC (μs/cm)\n26 Σχήμα 1.1. Μηνιαία βροχόπτωση και μέση μηνιαία θερμοκρασία στο αγρόκτημα του ΑΠΘ κατά τις καλλιεργητικές περιόδους 2011 και Δειγματοληψίες για προσδιορισμό της παραγόμενης βιομάζας Έγιναν τέσσερις δειγματοληψίες, στις 42, 53, 73 και 88 ημέρες μετά τη μεταφύτευση (ΗΜΜ), με σκοπό να μελετηθεί η μεταβολή του ξηρού βάρους του υπέργειου τμήματος του κάθε γενοτύπου στα δύο έτη πειραματισμού. Συγκεκριμένα, επιλέχθηκε το πιο αναπτυγμένο φυτό από το εσωτερικό κάθε πειραματικού τεμαχίου, και διαχωρίστηκε σε βλαστό, φύλλα, άνθη και καρπούς, τα οποία ξηράθηκαν σε κλίβανο στους 70 ο C για 48 h. Ακολούθησε προσδιορισμός του ξηρού βάρους κάθε φυτικού μέρους αλλά και του συνόλου (g). Τα δείγματα της τελευταίας δειγματοληψίας κονιοποιήθηκαν σε μύλο, τοποθετήθηκαν σε πλαστικά δοχεία (σε σκότος) μέχρι τον προσδιορισμό της περιεκτικότητας σε αλκαλοειδή. Η απόδοση σε ξηρό βάρος κάθε γενοτύπου (kg) ανά στρέμμα προσδιορίστηκε ως το γινόμενο του μέσου ξηρού βάρους ενός φυτού πολλαπλασιασμένο με 3200, που είναι ο αριθμός φυτών ανά στρέμμα που αντιστοιχεί στο κυψελωτό σύστημα μεταφύτευσης που εφαρμόστηκε. 26\n27 Ανάλυση αλκαλοειδών Ο προσδιορισμός της συγκέντρωσης σε αλκαλοειδή των φυτικών μερών, έγινε σε συνεργασία με το εργαστήριο Φαρμακογνωσίας του Τμήματος Φαρμακευτικής του ΑΠΘ, σύμφωνα με την μέθοδο των Caligiani κ.ά. (2011) Πρότυπα διαλύματα για την ποσοτικοποίηση Αρχικά, παρασκευάστηκαν τα πρότυπα διαλύματα για την ποσοτικοποίηση των αλκαλοειδών. Συγκεκριμένα, ποσότητα 100 mg ατροπίνης και σκοπολαμίνης, τοποθετήθηκαν σε φιάλη των 10 ml και ακολούθως προστέθηκαν 10 ml μεθανόλης HPLC (MeOH). Σε αυτό το διάλυμα (100 mg/ml), έγιναν περαιτέρω αραιώσεις, προκειμένου να ληφθούν διαλύματα των 10000, 1000, 100, 50, 10, 1 μg/l, με βάση τα οποία έγιναν οι πρότυπες καμπύλες αναφοράς. Παράλληλα, 5 mg νικοτίνης (εσωτερικό πρότυπο) τοποθετήθηκαν σε φιάλη των 10 ml και προστέθηκαν 10 ml μεθανόλης HPLC (MeOH). Από το διάλυμα αυτό λήφθηκαν 20 μl και τοποθετήθηκαν σε φιάλη του 1 ml, ώστε να προκύψει το διάλυμα συγκέντρωσης 100 ng/ml Εκχύλιση και μέθοδος παραγοντοποίησης Σε 5 g αποξηραμένης και κονιοποιημένης δρόγης, προστέθηκαν 30 ml εξανίου (C6H14) για 24 h, ώστε να απομακρυνθούν τα λίπη. Στη συνέχεια, 1 g κάθε δείγματος δέχθηκε 200 μl νικοτίνης (εσωτερικό πρότυπο), 500 μl υδροξείδιο του καλίου (KOH) για αλκαλοποίηση και υποβλήθηκε σε στατική εκχύλιση για 24 h με 7 ml διχλωρομεθανίου (CH2Cl2). Το εκχύλισμα διηθήθηκε και εξατμίστηκε μέχρι ξηρού. Ακολούθως, απολυμάνθηκε με 2 ml εξανίου, διαλύθηκε σε 2 ml διχλωρομεθανίου (CH2Cl2), μεταφέρθηκε σε φιαλίδιο και εξατμίστηκε μέχρι ξηρού. Τέλος, μετά την προσθήκη 100 μl εξαμεθυλοδισιλαζανίου σε κάθε δείγμα και τη διατήρηση στους 80 ο C για 15 min, τα δείγματα μεταφέρθηκαν σε ειδικά φιαλίδια και τοποθετήθηκαν στην αέριο χρωματογραφία μάζας (GC-MS) για την ανάλυση των αλκαλοειδών. Για την GC-MS ανάλυση, χρησιμοποιήθηκε σύστημα SHIMADZU GC GCMS- QP 2010 και η μέθοδος παραγωγής ιόντων με ηλεκτρόνια (70 ev) με αυτόματο 27\n28 δειγματολήπτη. Χρησιμοποιήθηκε μία μη πολική στήλη HP-5MS (30 m 0.25 mm, πάχος στοιβάδας: 0,25 μm), με θερμικό πρόγραμμα από τους 60 o C (3 min) μέχρι τους 160 o C με ρυθμό αύξησης της θερμοκρασίας 10 o C/min, και στη συνέχεια μέχρι τους 280 ο C (5 min) με ρυθμό αύξησης της θερμοκρασίας 5 ο C/min. Καταγραφή σημάτων σάρωσης (scan) (m/z ) SIM 84, 162, 125, 361, 138, 375. Ως κινητή φάση χρησιμοποιήθηκε το αδρανές αέριο ήλιο (1,0 ml/min). Ο ενέσιμος όγκος για κάθε δείγμα ήταν 1 μl, ενώ οι χρόνοι ανάσχεσης της ατροπίνης και της σκοπολαμίνης ήταν 28,31 και 30,22 min, αντίστοιχα Απόδοση σε αλκαλοειδή Η απόδοση αλκαλοειδών (g/στρέμμα) υπολογίστηκε ως το γινόμενο της αντίστοιχης απόδοσης σε ξηρό βάρος και της συγκέντρωσης των αλκαλοειδών (μg/g) Στατιστική ανάλυση Τα δεδομένα όλων των γνωρισμάτων που προσδιορίστηκαν υποβλήθηκαν σε συνδυασμένη, ως προς τον χρόνο, ανάλυση παραλλακτικότητας με το σχέδιο των πλήρως τυχαιοποιημένων ομάδων με τρεις επαναλήψεις, χρησιμοποιώντας την προσέγγιση (2 έτη 4 πληθυσμοί 3 επαναλήψεις). Όλες οι αναλύσεις των δεδομένων βασίστηκαν στις μέσες αποδόσεις ανά στρέμμα. Για τη στατιστική ανάλυση των δεδομένων χρησιμοποιήθηκε το SPSS 15.0, ενώ για τις συγκρίσεις των μέσων όρων χρησιμοποιήθηκε η ελάχιστη σημαντική διαφορά (ΕΣΔ) σε επίπεδο σημαντικότητας 5% Αποτελέσματα Ξηρό βάρος Η ανάλυση παραλλακτικότητας έδειξε ότι το ολικό ξηρό βάρος παρουσίασε στατιστικώς σημαντικές διαφορές μεταξύ των δύο ετών (Παράρτημα, Πίνακας 1). Συγκεκριμένα, το 2011, ο Κ3 είχε την υψηλότερη απόδοση (3,8 tn/στρ), ενώ ο Κ1 τη 28\n29 Συνολικό Ξηρό Βάρος ( tn/στρέμμα) μικρότερη (2,5 tn/στρ) (Σχήμα 1.2). Το 2012, το ξηρό βάρος του Κ3 μειώθηκε στους 1,4 tn/στρ, ωστόσο μαζί με τον Π (1,5 tn/στρ) παρουσίασαν την υψηλότερη παραγωγή, ενώ τη μικρότερη είχε ο Κ1 (1,1 tn/στρ) (Σχήμα 1.2). 4,0 3,5 ΕΣΔ0,05=1,219 3,0 2,5 2,0 1,5 1,0 0,5 Κ1 Κ2 Κ3 Π 0, Πληθυσμοί Σχήμα 1.2. Διαγραμματική απεικόνιση του συνολικού ξηρού βάρους (tn/στρ) τριών πληθυσμών D. stramonium f. tatula (Κ) και ενός D. stramonium f. stramonium (Π) στις δύο καλλιεργητικές περιόδους (2011 και 2012) Αλκαλοειδή Όσον αφορά στη συγκέντρωση των αλκαλοειδών, τα δεδομένα της πρώτης καλλιεργητικής περιόδου (2011) έδειξαν ότι τα διάφορα τμήματα των φυτών περιέχουν περισσότερη ατροπίνη συγκριτικά με τη σκοπολαμίνη. Επιπλέον, η συγκέντρωση των αλκαλοειδών, με φθίνουσα κατάταξη, βρίσκεται στα φύλλα, τα άνθη και τους καρπούς με σπόρους. Συγκεκριμένα, το 2011, η συγκέντρωση ατροπίνης στα φύλλα ήταν μg/g, στα άνθη μg/g και στους καρπούς (με σπόρους) μg/g (Σχήμα 1.3). Αντίθετα, οι αντίστοιχες τιμές της σκοπολαμίνης ήταν μg/g, μg/g, 9-19 μg/g (Σχήμα 1.3). Γενικώς, οι πληθυσμοί Κ3 και Π ήταν εκείνοι με την υψηλότερη συγκέντρωση αλκαλοειδών (Σχήμα 1.3). Το έτος 2012, οι συγκεντρώσεις των αλκαλοειδών, στα διάφορα φυτικά 29\n30 μέρη, μειώθηκαν, όμως η σειρά κατάταξης των πληθυσμών ήταν η ίδια. Αξίζει να σημειωθεί ότι η συγκέντρωση αλκαλοειδών στους σπόρους και τις ρίζες ήταν σχεδόν μηδενική. a ab a a a a a a b b b b b b a a a a a a a a b b b b b b b b a a Σχήμα 1.3. Διαγραμματική απεικόνιση της κατανομής της περιεκτικότητας (μg/g) της ατροπίνης και της σκοπολαμίνης στα διάφορα φυτικά μέρη τριών πληθυσμών D. stramonium f. tatula (Κ) και ενός D. stramonium f. stramonium (Π) κατά την καλλιεργητική περίοδο του\n31 Η ανάλυση των δεδομένων της απόδοσης σε αλκαλοειδή των τεσσάρων πληθυσμών έδειξε στατιστικώς σημαντικές διαφορές μεταξύ των δύο καλλιεργητικών περιόδων και των πληθυσμών (Παράρτημα, Πίνακες 2 και 3). Συγκεκριμένα, το 2011, ο Κ3 είχε την υψηλότερη απόδοση σε ατροπίνη και σκοπολαμίνη, η οποία ανήλθε σε 686 g/στρ και 102,1 g/στρ, αντίστοιχα (Σχήμα 1.4). Το 2012, παρατηρήθηκε μείωση της συγκέντρωσης των αλκαλοειδών. Ειδικότερα, η παραγωγή ατροπίνης του Κ3 μειώθηκε στα 136,1 g/στρ, ο οποίος μαζί με τον Π (233,1 g/στρ) είχαν τις μεγαλύτερες αποδόσεις (Σχήμα 1.5). Τέλος, η παραγωγή σκοπολαμίνης των δύο πληθυσμών μειώθηκε στα 14,5 g/στρ και 13,8 g/στρ, αντίστοιχα (Σχήμα 1.4). 31\n32 Σχήμα 1.4. Διαγραμματική απεικόνιση της παραγωγής (g/στρ) ατροπίνης και σκοπολαμίνης τριών πληθυσμών D. stramonium f. tatula (Κ) και ενός D. stramonium f. stramonium (Π) στις δύο καλλιεργητικές περιόδους (2011 και 2012) Συζήτηση Τα πειράματα αξιολόγησης των πληθυσμών σε απουσία ανταγωνισμού έδειξαν ότι ο πληθυσμός Κ3 είχε το υψηλότερο ξηρό βάρος κατά το 2011 (3,8 tn/στρ), ενώ οι Π 32\n33 (1,5 tn/στρ) και Κ3 (1,4 tn/στρ) κατά το Η μείωση του ξηρού βάρους θα μπορούσε να αποδοθεί στη μειωμένη άρδευση και στις αυξημένες θερμοκρασίες που επικράτησαν το 2012 (Σχήμα 1.1). Αυτό σημαίνει ότι ο πληθυσμός Κ3 επηρεάζεται λιγότερο από συνθήκες του περιβάλλοντος σε σύγκριση με τους άλλους πληθυσμούς. Παρόμοια ή διαφορετικά δεδομένα σχετικά με τις αποδόσεις του γένους Datura δεν υπάρχουν στη διεθνή βιβλιογραφία, αφού παρόμοια πειράματα αξιολόγησης του γένους αυτού για πιθανή καλλιέργεια δεν έγιναν έως σήμερα. Η ανάλυση των αλκαλοειδών έδειξε ότι η συγκέντρωση της ατροπίνης στα διάφορα τμήματα του φυτού είναι υψηλότερη από τη συγκέντρωση της σκοπολαμίνης. Η υψηλότερη συγκέντρωση στα δύο αλκαλοειδή προσδιορίστηκε κυρίως στα φύλλα, στα άνθη και στους καρπούς (με σπόρους) των φυτών. Συγκεκριμένα, η συγκέντρωση της ατροπίνης στα φύλλα των φυτών όλων των πληθυσμών, κατά την καλλιεργητική περίοδο του 2011, ήταν μg/g, στα άνθη μg/g και στους καρπούς (με σπόρους) μg/g. Αντίθετα, οι αντίστοιχες τιμές της σκοπολαμίνης ήταν μg/g, μg/g, 9-19 μg/g. Κατά τη δεύτερη καλλιεργητική περίοδο, οι τιμές των δύο αλκαλοειδών στα διάφορα φυτικά μέρη ήταν μειωμένες, ωστόσο οι πληθυσμοί ακολούθησαν την ίδια σειρά κατάταξης. Οι Miraldi κ.ά. (2001) παρατήρησαν σε μεμονωμένα φυτά του είδους D. stramonium, τα οποία συλλέχθηκαν από την Τοσκάνη της Ιταλίας, παρόμοιες συγκεντρώσεις αλκαλοειδών με αυτές που προσδιορίστηκαν στην παρούσα εργασία. Ειδικότερα, η συγκέντρωση της ατροπίνης στα φύλλα ήταν μg/g, στα άνθη μg/g και στους καρπούς μg/g, ενώ οι αντίστοιχες τιμές της σκοπολαμίνης ήταν μg/g, μg/g και μg/g. Αντίθετα, οι Alexander κ.ά. (2008) βρήκαν υψηλότερες συγκεντρώσεις αλκαλοειδών σε διάφορα είδη Datura. Συγκεκριμένα, η συγκέντρωση της ατροπίνης στα φύλλα του D. stramonium f. stramonium ήταν 700 μg/g, ενώ της σκοπολαμίνης 650 μg/g. Επιπλέον, η περιεκτικότητά τους στα φύλλα του D. stramonium f. tatula ήταν 1000 μg/g και 600 μg/g, αντίστοιχα. Τέλος, εξίσου υψηλή ήταν η συγκέντρωσή τους και στα υπόλοιπα τμήματα των φυτών. Ωστόσο, οι τιμές αυτές των αλκαλοειδών δεν μπορούν να είναι συγκρίσιμες με τα δεδομένα αυτών των πειραμάτων, αφού δεν αναφέρονται 33\n34 πληροφορίες σχετικά με τη μέθοδο ανάλυσης των αλκαλοειδών, την περιοχή από όπου συλλέχθηκαν τα δείγματα και την ηλικία των φυτών. Συμπερασματικά, τα δεδομένα των πειραμάτων αγρού αραιής σποράς (2011 και 2012) έδειξαν ότι οι πληθυσμοί Κ3 και Π παρήγαγαν το μεγαλύτερο συνολικό ξηρό βάρος και ταυτοχρόνως είχαν την υψηλότερη συγκέντρωση ατροπίνης και σκοπολαμίνης κατά τις δύο καλλιεργητικές περιόδους. 2.3.Πείραμα αγρού πυκνής σποράς Εγκατάσταση του πειράματος Το πείραμα της πυκνής σποράς εγκαταστάθηκε στο Αγρόκτημα του ΑΠΘ στις 26 Απριλίου του 2012 και στις 24 Απριλίου του 2013 σε αγρούς που είχαν προηγουμένως προετοιμαστεί κατάλληλα. Η σπορά έγινε με το χέρι και ειδικότερα σπάρθηκαν πέντε σπόροι σε κάθε όρχο/θέση του κάθε γενοτύπου (τέσσερις πληθυσμοί D. stramonium και ένας D. ferox), σε αποστάσεις 0,50 m μεταξύ των γραμμών σποράς και 0,20 m πάνω στη γραμμή σποράς. Το πειραματικό σχέδιο ήταν των πλήρως τυχαιοποιημένων ομάδων με τρεις επαναλήψεις. Κάθε πειραματικό τεμάχιο είχε πέντε γραμμές σποράς μήκους 5,0 m, ενώ η απόσταση μεταξύ των πειραματικών τεμαχίων ήταν 1,0 m. Στο στάδιο των δύο πραγματικών φύλλων, έγινε αραίωμα, ώστε να παραμείνει ένα φυτό ανά όρχο/θέση. Η άρδευση έγινε με καταιονισμό και περιλάμβανε 80 mm το 2012 και στα 160 mm το Δεν εφαρμόστηκε λίπανση, ενώ η απομάκρυνση των ζιζανίων έγινε με το χέρι μέχρι το κλείσιμο των γραμμών. Η μέση ημερήσια θερμοκρασία, καθώς και η συνολική μηνιαία βροχόπτωση για την περιοχή και τα έτη διεξαγωγής των πειραμάτων παρουσιάζονται στο Σχήμα 2.1. Τα δεδομένα προέρχονται από τον μετεωρολογικό σταθμό του Εργαστηρίου Υδραυλικής στο Αγρόκτημα του ΑΠΘ. 34\n35 Μηνιαία βροχόπτωση (mm) Βροχόπτωση 2012 Βροχόπτωση 2013 Θερμοκρασία 2012 Θερμοκρασία Μέση μηνιαία θερμοκρασία ( o C) Σχήμα 2.1. Μηνιαία βροχόπτωση και μέση μηνιαία θερμοκρασία στο αγρόκτημα του ΑΠΘ κατά τις καλλιεργητικές περιόδους 2012 και Δειγματοληψίες για τον προσδιορισμό της παραγόμενης βιομάζας Η διαδικασία της αξιολόγησης έγινε με μέτρηση του νωπού και ξηρού βάρους του υπέργειου τμήματος των φυτών κάθε γενοτύπου στις 105 ημέρες μετά τη σπορά (ΗΜΣ). Συγκεκριμένα, από τις δύο εσωτερικές γραμμές κάθε πειραματικού τεμαχίου, συγκομίστηκαν τα φυτά σε μήκος 1 m πάνω στη γραμμή σποράς (1 m 2 ). Στη συνέχεια, προσδιορίστηκε το συνολικό νωπό βάρος (g) και το νωπό βάρος του πιο αντιπροσωπευτικού φυτού κάθε πειραματικού τεμαχίου. Ακολούθως, το φυτό αυτό διαχωρίστηκε σε βλαστό, φύλλα, άνθη και καρπούς, τα οποία ξηράθηκαν, στους 70 ο C για 48 h. Στη συνέχεια, έγινε ο προσδιορισμός του ξηρού βάρους (συνολικό αλλά και των φυτικών μερών) και η αναγωγή των νωπών βαρών σε ξηρό βάρος του πειραματικού τεμαχίου και ακολούθως σε ξηρό βάρος ανά στρέμμα (kg/στρ). Τα δείγματα κονιοποιήθηκαν σε μύλο άλεσης και τοποθετήθηκαν σε πλαστικά δοχεία (σε σκότος) έως ότου γίνει ο προσδιορισμός της συγκέντρωσης των αλκαλοειδών. Το τμήμα της ρίζας κάθε φυτού μεταφέρθηκε προσωρινά σε ψυγείο σε θερμοκρασία 3-4 ο C και αργότερα χρησιμοποιήθηκε για τη μέτρηση του ποσοστού αποικισμού από μυκορριζικούς μύκητες με τη διαδικασία της χρώσης. Τέλος, στις 150 ΗΜΣ, όταν τα φυτά είχαν ολοκληρώσει τον βιολογικό τους κύκλο (πτώση φύλλων και ξηροί βλαστοί), συγκομίστηκαν τα φυτά σε μήκος 1 m πάνω στη 35\n36 γραμμή σποράς (1 m 2 ) από τις δύο εσωτερικές γραμμές κάθε πειραματικού τεμαχίου. Στη συνέχεια, οι καρποί (κάψες) των φυτών, αφού αφαιρέθηκαν και καταμετρήθηκαν, διαχωρίστηκαν σε ώριμους (ανοιχτές κάψες) και ανώριμους (κλειστές κάψες). Από τους ώριμους καρπούς αφαιρέθηκαν οι σπόροι και προσδιορίστηκε το βάρος τους μέσω του οποίου υπολογίστηκε η απόδοση σε σπόρο (kg σπόρου/στρ). Εκατό τυχαία επιλεγέντες σπόροι από κάθε πειραματικό τεμάχιο ξηράθηκαν σε κλίβανο στους 70 ο C για 48 h και ακολούθως υπολογίστηκε το ποσοστό υγρασίας τους. Με βάση αυτό, προσαρμόστηκε η απόδοση (kg σπόρου/στρ) στο ξηρό βάρος των σπόρων. Στη συνέχεια, οι 100 σπόροι ζυγίστηκαν, σε ζυγό ακριβείας, και προσδιορίστηκε το βάρος 1000 σπόρων (ΒΧΣ) πολλαπλασιάζοντας επί Ανάλυση αλκαλοειδών Η διαδικασία ανάλυσης των αλκαλοειδών είναι η ίδια με εκείνη που περιγράφηκε στο πείραμα της αραιής πυκνότητας των φυτών Μέτρηση αποικισμού από μυκορριζικούς μύκητες Το ριζικό σύστημα του φυτού, το οποίο επιλέχθηκε για τον προσδιορισμό των ξηρών βαρών, μεταφέρθηκε σε ψυγείο (θερμοκρασία 3-4 ο C) και αργότερα χρησιμοποιήθηκε για τη μέτρηση του ποσοστού αποικισμού από μυκορριζικούς μύκητες, με τη διαδικασία της χρώσης. Αρχικά, αφού απομακρύνθηκε το έδαφος με άφθονο νερό, ακολούθησε η προεργασία με χρώση των υφών των μυκήτων σε τμήματα ρίζας 1 cm, σύμφωνα με τη μέθοδο των Phillips και Hayman (1970), όπως αυτή τροποποιήθηκε από τους Μerryweather και Fitter (1991). Σύμφωνα με τη μέθοδο, τα επιλεγμένα τμήματα ριζών τοποθετήθηκαν σε ποτήρια ζέσεως με διάλυμα KOH (2%) και έπειτα, σε θερμοκρασία 50 ο C για 30 min. Ακολούθησε πλύσιμο των τμημάτων ριζών με απιονισμένο νερό, τοποθέτησή τους σε διάλυμα HCl (2%) και πάλι στους 50 ο C για 30 min. Η διαδικασία της χρώσης ολοκληρώθηκε με τοποθέτηση των ριζών σε διάλυμα χρωστικής 0,05% Trypan blue (1:1:1, HCl 2%, γλυκερόλη και νερό) και στη συνέχεια στους 50 ο C για 30 min. Τα τμήματα των ριζών μεταφέρθηκαν σε 36\n37 δοχεία των 50 ml, με διάλυμα νερού και γλυκερόλης 1:1, έως ότου μετρηθεί ο αποικισμός σύμφωνα με τη μέθοδο των McGonigle κ.ά. (1990). Στα δείγματα προσδιοριστήκαν θύσανοι και κύστες, με τη βοήθεια ανάστροφου μικροσκοπίου ZEISS Axiovert 40 CFL Ρυθμός φωτοσύνθεσης Ο καθαρός ρυθμός φωτοσύνθεσης προσδιορίστηκε μέσω της μέτρησης της ανταλλαγής αερίων. Συγκεκριμένα, οι μετρήσεις έγιναν στο ανώτερο, πλήρως ανεπτυγμένο φύλλο (δεύτερη διακλάδωση από την κορυφή), σε συνθήκες φυσικού φωτισμού, μεταξύ 11:00 και 13:00 (ένταση φωτός> 1200 μmol m -2 s -1 ) κατά την πρώτη δειγματοληψία. Καταγράφηκαν δύο τιμές σε κάθε πειραματικό τεμάχιο με τη χρήση της φορητής συσκευής LCpro+ (ADC, UK) Προσδιορισμός της χλωροφύλλης Ο προσδιορισμός της χλωροφύλλης έγινε εμμέσως με τη χρήση της συσκευής SPAD-502 (Minolta Co, Osaka, Japan), η οποία βασίζεται στη μέτρηση της απορρόφησης στο ερυθρό μήκος κύματος των 650 nm, όπου η χλωροφύλλη απορροφά την ακτινοβολία και στο υπέρυθρο των 940 nm, όπου δεν απορροφά. Με βάση αυτές τις δύο μετρήσεις, η συσκευή υπολογίζει το δείκτη SPAD, ο οποίος συσχετίζεται ισχυρά με τη συγκέντρωση της χλωροφύλλης στο φύλλο (Wood κ.ά., 1993). Η μέτρηση του SPAD πραγματοποιήθηκε στην ημερομηνία της δειγματοληψίας για τον προσδιορισμό της απόδοσης σε βιομάζα στις 105 ΗΜΣ. Οι μετρήσεις έγιναν σε 10 τυχαίως επιλεγέντα και πλήρως ανεπτυγμένα φύλλα της ανώτερης διχάλας σε κάθε πειραματικό τεμάχιο Περιεκτικότητα ελαίου και πρωτεΐνης στον σπόρο Δύο υποδείγματα σπόρων, βάρους 5 g έκαστο, κονιοποιήθηκαν σε φυγοκεντρικό μύλο για τον προσδιορισμό της περιεκτικότητας σε έλαιο και πρωτεΐνη. Χρησιμοποιήθηκε κονιοποιημένη ποσότητα 1 g από κάθε δείγμα για τον 37\n38 προσδιορισμό της συγκέντρωσης του Ν (%) στον σπόρο με τη μέθοδο Kjeldahl και το ποσοστό πρωτεΐνης υπολογίστηκε ως το γινόμενο %Ν 6,25. Η περιεκτικότητα ελαίου στον σπόρο προσδιορίστηκε με τη μέθοδο Soxhlet και τη χρήση της συσκευής SOXTHERM 416 (Gerhardt Analytical Systems, Germany). Τα δύο ποσοστά (περιεκτικότητα σε έλαιο και πρωτεΐνη) χρησιμοποιήθηκαν για τον υπολογισμό της απόδοσης σε έλαιο και πρωτεΐνη (kg/στρ) [πολλαπλασιασμός των ποσοστών με το ξηρό βάρος σπόρου (kg/στρ)] Στατιστική ανάλυση Τα δεδομένα όλων των παραμέτρων που προσδιορίστηκαν υποβλήθηκαν σε συνδυασμένη, ως προς τον χρόνο, ανάλυση παραλλακτικότητας με το σχέδιο των πλήρως τυχαιοποιημένων ομάδων με τρεις επαναλήψεις, χρησιμοποιώντας την προσέγγιση (2 έτη 5 πληθυσμοί 3 επαναλήψεις). Όλες οι αναλύσεις των παραγόντων που μετρήθηκαν βασίστηκαν στις μέσες αποδόσεις ανά στρέμμα. Για τη στατιστική ανάλυση των δεδομένων χρησιμοποιήθηκε το SPSS 15.0, ενώ για τις συγκρίσεις των μέσων όρων χρησιμοποιήθηκε η ελάχιστη σημαντική διαφορά (ΕΣΔ) για επίπεδο σημαντικότητας 5% Αποτελέσματα Φυσιολογικές παράμετροι [δείκτης SPAD και ρυθμός φωτοσύνθεσης] Τα αποτελέσματα έδειξαν στατιστικώς μη σημαντικές διαφορές μεταξύ των πληθυσμών και των ετών πειραματισμού, ως προς τις τιμές του δείκτη SPAD (Παράρτημα, Πίνακας 4), αν και οι τιμές των πληθυσμών Κ1, Κ2, Κ3 και Π ήταν υψηλότερες από εκείνη του F (Σχήμα 2.2). 38\n39 Σχήμα 2.2. Διαγραμματική απεικόνιση των τιμών του δείκτη SPAD τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013). Ομοίως, η ανάλυση των τιμών του ρυθμού φωτοσύνθεσης (Α) δεν έδειξε στατιστικώς σημαντικές διαφορές μεταξύ πληθυσμών, καλλιεργητικών περιόδων και αλληλεπίδρασης των δύο παραγόντων (Α) (Παράρτημα, Πίνακας 5) (Σχήμα 2.3). Σχήμα 2.3. Διαγραμματική απεικόνιση του ρυθμού φωτοσύνθεσης (Α) τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013). 39\n40 Αποικισμός από μυκορριζικούς μύκητες Η ανάλυση παραλλακτικότητας έδειξε στατιστικώς σημαντικές διαφορές μεταξύ πληθυσμών και των δύο ετών πειραματισμού, ως προς το ποσοστό αποικισμού των ριζών από μυκορριζικούς μύκητες (Παράρτημα, Πίνακας 6.). Συγκεκριμένα, το 2012, ο πληθυσμός Κ3 είχε ποσοστό αποικισμού 25,5%, ενώ ο Κ1 19,2%. Αντίθετα, το 2013, οι περισσότερες μυκόρριζες σχηματίστηκαν στις ρίζες του γενοτύπου F (73,3%) και οι λιγότερες στον Π (51,1%) (Σχήμα 2.4). Σχήμα 2.4. Διαγραμματική απεικόνιση του ποσοστού (%) αποικισμού από μυκορριζικούς μύκητες τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013) Αγροκομικά χαρακτηριστικά Αριθμός φυτών Δεν βρέθηκαν στατιστικώς σημαντικές διαφορές μεταξύ των πληθυσμών και των ετών πειραματισμού ως προς τα επιβιώσαντα φυτά ανά στρέμμα (Παράρτημα, Πίνακας 7). Συγκεκριμένα, στις δύο καλλιεργητικές περιόδους, ο Κ2 είχε φυτά/στρ και ο Κ φυτά/στρ, ενώ οι Κ1, F και Π είχαν 8.833, και φυτά/στρ, αντίστοιχα (Σχήμα 2.5). 40\n41 Σχήμα 2.5. Διαγραμματική απεικόνιση του αριθμού των φυτών/στρ τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013) Ξηρό βάρος Η ανάλυση των δεδομένων έδειξε στατιστικώς σημαντικές διαφορές μεταξύ των δύο καλλιεργητικών περιόδων ( ) ως προς το συνολικό ξηρό βάρος των πληθυσμών (Παράρτημα, Πίνακας 8). Συγκεκριμένα, το 2012, ο πληθυσμός Π είχε την υψηλότερη απόδοση (1,36 tn/στρ), ακολούθησε ο F (1,25 tn/στρ), ενώ ο πληθυσμός Κ3 είχε τη μικρότερη (0,98 tn/στρ) (Σχήμα 2.6). Αντίθετα, το 2013, ο Κ1 παρουσίασε την υψηλότερη απόδοση (1,72 tn/στρ) και ακολούθησαν οι Κ2 (1,50 tn/στρ) και Κ3 (1,49 tn/στρ), ενώ ο F είχε τη χαμηλότερη απόδοση (1,14 tn/στρ) (Σχήμα 2.6). 41\n42 Συνολικό ξηρό βάρος (t/στρ ) 2,00 1,80 ΕΣΔ0,05= 0,686 1,60 1,40 1,20 1,00 0,80 0,60 0,40 0,20 Κ1 Κ2 Κ3 Π F 0, Πληθυσμοί Σχήμα 2.6 Διαγραμματική απεικόνιση του ολικού ξηρού βάρους (tn/στρ) τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013) Αλκαλοειδή Η ανάλυση των αλκαλοειδών έδειξε ότι τα φυτά των πληθυσμών περιέχουν περισσότερη ατροπίνη από ό,τι σκοπολαμίνη, με εξαίρεση τον πληθυσμό F. Επιπλέον, η μεγαλύτερη συγκέντρωση αλκαλοειδών παρατηρήθηκε, κυρίως, στα φύλλα και δευτερευόντως στα άνθη και στους καρπούς, ενώ φαίνεται να απουσιάζουν από τους βλαστούς. Επιπροσθέτως, ο πληθυσμός Κ3 είχε τη μεγαλύτερη περιεκτικότητα των δύο αλκαλοειδών στις δύο καλλιεργητικές περιόδους (δεν εμφανίζονται στοιχεία). Η παραγωγή σε αλκαλοειδή (g/στρ) έδειξε στατιστικώς σημαντικές διαφορές μεταξύ των πληθυσμών και των δύο ετών (2012, 2013) (Παράρτημα, Πίνακας 9, 10). Ειδικότερα, ο Κ3 είχε την υψηλότερη απόδοση σε ατροπίνη (22,3 g/στρ και 3,11 g/στρ) στις δύο καλλιεργητικές περιόδους, αντίστοιχα), ενώ τη μικρότερη απόδοση είχε ο F (0,52 g/στρ και 0,07 g/στρ, αντίστοιχα) (Σχήμα 2.7). Όσον αφορά στη σκοπολαμίνη, ο Κ3 είχε την υψηλότερη απόδοση και στα δύο έτη (8,36 g/στρ και 0,57 g/στρ, αντίστοιχα), ενώ ο Π είχε τη μικρότερη απόδοση (4,32 g/στρ και 0,25 g/στρ, αντίστοιχα) (Σχήμα 2.7). 42\n43 Σχήμα 2.7. Διαγραμματική απεικόνιση της απόδοσης (g/στρέμμα) αλκαλοειδών τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013) Αριθμός καψών Τα δεδομένα έδειξαν ότι δεν υπάρχουν στατιστικώς σημαντικές διαφορές στον αριθμό καψών (Παράρτημα, Πίνακας 11). Ωστόσο, το 2013, ο αριθμός καψών/στρ ήταν μικρότερος σε σύγκριση με το 2012 (Σχήμα 2.8). Γενικώς, στα δύο έτη 43\n44 Αριθμός καψών /str πειραματισμού, ο πληθυσμός Κ3 παρήγαγε τους περισσότερους καρπούς ( /στρ), ενώ ο Κ1 είχε τους λιγότερους ( /στρ) (Σχήμα 2.8). Τα δεδομένα των ώριμων καψών έδειξαν στατιστικώς σημαντικές διαφορές μεταξύ των πληθυσμών και των δύο καλλιεργητικών περιόδων (Παράρτημα, Πίνακας 12). Συγκεκριμένα, ο πληθυσμός Π είχε τις περισσότερες ώριμες κάψες ( /στρ) το 2012, ενώ ο Κ1 τις λιγότερες ( /στρ) (Σχήμα 2.9). Αντίθετα, το 2013 οι πληθυσμοί Κ3 και Π είχαν /στρ και /στρ ώριμους καρπούς, οι οποίοι ήταν περισσότεροι από εκείνους των F ( /στρ) και Κ1 ( /στρ), αντίστοιχα (Σχήμα 2.9) ΕΣΔ0,05= 41722, K1 K2 K3 Π F Πληθυσμοί Σχήμα 2.8. Διαγραμματική απεικόνιση του αριθμού των συνολικών καψών/στρ τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013). 44\n45 ΕΣΔ0,05= 60616,5 Σχήμα 2.9. Διαγραμματική απεικόνιση του αριθμού των ώριμων καψών/στρ τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013) Απόδοση σε σπόρο και βάρος χιλίων σπόρων Η απόδοση σε σπόρο διέφερε στατιστικώς σημαντικά διαφορές μεταξύ των πληθυσμών (Παράρτημα, Πίνακας 13). Συγκεκριμένα, το 2012 ο πληθυσμός Κ3 είχε τη μεγαλύτερη απόδοση σε σπόρο (207,2 kg/στρ), ενώ ο Κ1 τη μικρότερη (97 kg/στρ) (Σχήμα 2.10). Αντίθετα, το 2013 ο F παρουσίασε τη μεγαλύτερη απόδοση (299,9 kg/στρ), ακολούθησε ο Κ1 (194,5 kg/στρ), ενώ τη μικρότερη απόδοση είχε ο Κ2 (149,9 kg/στρ) (Σχήμα 2.10). Όσον αφορά στο βάρος χιλίων σπόρων (ΒΧΣ), τα δεδομένα έδειξαν στατιστικώς σημαντικές διαφορές μεταξύ των πληθυσμών (Παράρτημα, Πίνακας 14). Συγκεκριμένα, ο F είχε το υψηλότερο ΒΧΣ και στις δύο καλλιεργητικές περιόδους (19,6 g και 18,7 g, αντίστοιχα), ενώ το μικρότερο ΒΧΣ είχε ο Π (5,2 g και 5,9 g, αντίστοιχα) (Σχήμα 2.11). 45\n46 Σχήμα Διαγραμματική απεικόνιση του ξηρού βάρους των σπόρων (kg/στρ) τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013). Σχήμα Διαγραμματική απεικόνιση του βάρους χιλίων σπόρων τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013). 46\n47 Περιεκτικότητα σε έλαιο και πρωτεΐνη Η ανάλυση των δεδομένων της περιεκτικότητας σε πρωτεΐνη έδειξε ότι η αλληλεπίδραση έτος x πληθυσμό είναι στατιστικώς σημαντική (Παράρτημα, Πίνακας 15). Ειδικότερα, το 2012, ο πληθυσμός Π εμφάνισε το υψηλότερο ποσοστό πρωτεΐνης (27,5%), ενώ ο Κ3 το χαμηλότερο (14,72%). Αντίθετα, το 2013, ο πληθυσμός Π είχε τη μικρότερη συγκέντρωση πρωτεΐνης (18,98%) και ο Κ2 τη μεγαλύτερη (26,05%) (Σχήμα 2.12). Όσον αφορά στην περιεκτικότητα σε έλαιο, τα δεδομένα της ανάλυσης έδειξαν στατιστικώς σημαντικές διαφορές μεταξύ των ετών πειραματισμού (Παράρτημα, Πίνακας 16). Συγκεκριμένα, το 2012 ο πληθυσμός Π εμφάνισε την υψηλότερη περιεκτικότητα σε έλαιο (16,6%), ενώ ο F τη μικρότερη (13,35%). Αντίθετα, το 2013, ο Π είχε τη μικρότερη περιεκτικότητα σε έλαιο (6,39%) και ο Κ2 την υψηλότερη (10,81%)(Σχήμα 2.12). 47\n48 Σχήμα Διαγραμματική απεικόνιση της περιεκτικότητας σε πρωτεΐνη και έλαιο (% της απόδοσης σε σπόρο) τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013). Τα δεδομένα της απόδοσης σε πρωτεΐνη και έλαιο έδειξαν διαφορές μεταξύ των πληθυσμών και των ετών πειραματισμού (Παράρτημα, Πίνακας 17, 18). Γενικώς, το 2013, η απόδοση σε έλαιο ήταν μικρότερη, ενώ η παραγωγή σε πρωτεΐνη αυξημένη (Σχήμα 2.13). Συγκεκριμένα, ο πληθυσμός F είχε τη μεγαλύτερη απόδοση σε πρωτεΐνη και στις δύο καλλιεργητικές περιόδους (33,2 kg/στρ το 2012 και 57,9 kg/στρ το 2013). 48\n49 Αντίθετα, το 2012 και 2013, ο Κ1 και ο Π παρήγαγαν τη λιγότερη πρωτεΐνη (15 kg/στρ και 29,7 kg/στρ, αντίστοιχα) (Σχήμα 2.13). Στην περίπτωση του ελαίου, τη μεγαλύτερη απόδοση κατά το 2012 είχε ο πληθυσμός Κ3 (29,7 kg/στρ), ενώ τη μικρότερη ο Π (15,8 kg/στρ) και ο Κ1 (15,6 kg/στρ). Το 2013, ο πληθυσμός F παρήγαγε το περισσότερο έλαιο (21,2 kg/στρ) και ακολούθησε ο Κ3 (19,3 kg/στρ), ενώ ο Π είχε τη μικρότερη απόδοση σε έλαιο (10,3 kg/στρ) (Σχήμα 2.13) Σχήμα Διαγραμματική απεικόνιση της απόδοσης σε έλαιο και πρωτεΐνη (kg/στρ) τριών πληθυσμών D. stramonium f. tatula (Κ), ενός D. stramonium f. stramonium (Π) και ενός D. ferox (F) σε δύο καλλιεργητικές περιόδους (2012 και 2013). 49\nΜΕΛΕΤΗ ΤΗΣ ΕΥΑΙΣΘΗΣΙΑΣ ΣΕ ΖΙΖΑΝΙΟΚΤΟΝΑ ΚΑΙ ΤΟΥ ΑΝΤΑΓΩΝΙΣΜΟΥ ΤΕΣΣΑΡΩΝ ΓΕΝΟΤΥΠΩΝ Datura ΜΕ ΚΑΛΛΙΕΡΓΕΙΑ ΒΑΜΒΑΚΙΟΥ Βασιλική Π. Ταγκούλη Πτυχιούχος Γεωπόνος ΑΠΘ ΜΕΤΑΠΤΥΧΙΑΚΗ ΔΙΑΤΡΙΒΗ Υποβλήθηκε στο Τμήμα Γεωπονίας


ΕΝΑΣ ΑΓΙΟΓΡΑΦΟΣ ΠΟΥ ΦΙΛΟΤΕΧΝΕΙ ΣΕ TABLET | τί ρεί;\nΕΝΑΣ ΑΓΙΟΓΡΑΦΟΣ ΠΟΥ ΦΙΛΟΤΕΧΝΕΙ ΣΕ TABLET\nPost on: 06/01/2016\nΗ τέχνη της αγιογραφίας είναι μια τέχνη που απαιτεί ιδιαίτερη λεπτομέρεια και βέβαια δεν «σηκώνει» παράλογους νεωτερισμούς. Οι παραστάσεις των Αγίων σου δείχνουν την μορφή, ανθρώπων που μαρτύρησαν και θυσιάστηκαν για την πίστη τους στο Θεό. Πολλές φορές αναπαριστούν γεγονότα που περιγράφονται στα Ευαγγέλια, όπως τα πάθη του Χριστού και των Αγίων. Κι όμως, φαίνεται πως η τεχνολογία μπορεί να αποτελέσει αναπόσπαστο κομμάτι μιας παραδοσιακής τέχνης, όπως η αγιογραφία και με τον τρόπο αυτό να δώσει μια άλλη οπτική στο τελικό αποτέλεσμα, χωρίς να ξεφεύγει από τα μονοπάτια της παράδοσης.\nΟ αγιογράφος Γιώργος Τάχoς, από τo Ν. Περιβόλι Λάρισας, σχεδιάζει σε ένα tablet τα βασικά στοιχεία της αγιογραφίας, πριν προχωρήσει στην υλοποίησή της ως τοιχογραφία.\n«Κρατάμε την παράδοση ως βάση και χρησιμοποιούμε την τεχνολογία ως ένα μέσο για να κρατήσουμε τις ιδέες μας,να τις σχεδιάσουμε» μας λέει. Όπως περιγράφει στο «τί ῥεῖ», ξεκίνησε να δουλεύει με αυτό τον τρόπο πριν από δύο χρόνια με την παρότρυνση του δασκάλου του, καθώς τον βοηθούσε να αποτυπώνει την έμπνευση της στιγμής και στην συνέχεια να την τελειοποιεί, δουλευόντας τις λεπτομέρειες στην αποτύπωση της αγιογραφίας στο τοίχο ή στην οροφή ενός ναού. Υποστηρίζει ότι, η παρατήρηση και η στάση των μοναχών του δίνουν πολλές φορές την έμπνευση. «Βλέπω ένα μοναχό που προσεύχεται σε ένα στασίδι στο Άγιο Όρος. Μου άρεσε η ατμόσφαιρα και η εικόνα εκείνη, το πως ήταν γερμένος στην διαδικασία της προσευχής. Βγήκα από το ναό πήρα το tablet και σχεδίασα αυτό που είδα. Κάπως έτσι λοιπόν, ότι θέλω να σημειώσω το αποτυπώνω. Είναι πια πιο εύκολο με την βοήθεια της τεχνολογίας».\nΟ 45χρονος αγιογράφος, δουλεύει σε μια εφαρμογή πάνω στην οποία, αφού σχεδιάσει τα βασικά στοιχεία έχει την δυνατότητα να χρησιμοποιήσει και χρώματα φτάνοντας πολύ κοντά στο τελικό αποτέλεσμα. Με αυτή την διαδικασία όπως υποστηρίζει «σου δίνεται η δυνατότητα πέρα από τη αποτύπωση της ιδέας, να κρατήσεις την ατμόσφαιρα καθώς και άλλα στοιχεία. Αλλιώς, τα ξεχνάς». Αυτή τη στιγμή έχει στο tablet του ως βασικά σχέδια πάνω από 100 απεικονίσεις και κάποιες από αυτές έχουν φτάσει στην τελική τους μορφή. Είναι σχέδια τα οποία έχει αποτυπώσει τον τελευταίο χρόνο. Αυτό θα ήταν αδύνατον χωρίς την βοήθεια της τεχνολογίας.\nΤα νέα στοιχεία που ο ίδιος εισάγει στην παράδοση της αγιογραφίας είναι «κυρίως στοιχεία που έχουν να κάνουν με την ανατομία του σώματος. Αυτά τα στοιχεία που χρησιμοποιώ, είναι πιο νατουραλιστικά, δεν είναι τόσο αυστηρά όπως ήταν κάποτε».\nΤι λένε όμως οι μοναχοί βλέποντάς τον να δουλεύει με ένα tablet τις αγιογραφίες; Η απάντηση ήταν πραγματικά αφοπλιστική. «Οι ιερείς πέρνουν το tablet στα χέρια και ξέρουν να το χειρίζονται! Ψάχνουν οι ίδιοι για τις φωτογραφίες, χωρίς να τους πω πως λειτουργεί. Έχουν εξοικειωθεί με την τεχνολογία» μας λέει.\n«Το Πεπρωμένο φυγείν αδύνατο»\nΟ Γιώργος Τάχος σχεδόν το 1/4 της ζωή του – 10 χρόνια περίπου- το έχει ζήσει στην Αγγλία. Πήγε εκεί για σπουδές με την γυναίκα του και σπούδασε management. «Δούλεψα σε ξενοδοχεία και επιχειρήσεις τουρισμού. Όταν γεννήθηκαν τα παιδιά μου και άρχισαν να μεγαλώνουν, αποφασίσαμε πριν από 5 χρόνια να γυρίσουμε στη Ελλάδα. Παρά το γεγονός ότι πεσαμε πάνω στην κρίση -δόξα το Θεό- τα καταφέραμε». Η Αγιογραφία για τον ίδιο είχε ξεκινήσει πριν από 25 χρόνια, σπουδάζοντας στην σχολή του Κων/νου Ξενόπουλου και έμελλε να την ξανασυντήσει και να ασχοληθεί με αυτή επιστρέφοντας στην Ελλάδα.\nΈργα του Γιώργου Τάχου κοσμούν τρούλους σε μοναστήρια του Αγίου Όρους, καθώς και ναούς στην περιοχή της Θεσσαλίας και ολόκληρης της Ελλάδας.\nΘυμάται τον εαυτό της πάντα να ζωγραφίζει. Από παιδί άλλωστε η έφεσή της στο σχέδιο ήταν εμφανής κι η ανάγκη ...\nΤΕΤ Α ΤΕΤ ΜΕ ΤΗ ΣΤΕΛΛΑ ΜΠΙΖΙΟΥ\nphoto ©: Βάνια Τλούπα Η Στέλλα Μπίζιου είναι δικηγόρος, πολιτευτής της Νέας Δημοκρατίας. Ποια είναι η πιο ευτυχισμένη παιδική σας ανάμνηση; Είχα πολύ ευτυχισμένα παιδικά ...


Την "Ημέρα Φιλελληνισμού και Διεθνούς Αλληλεγγύης" τιμά η Περιφερειακή Ενότητα Λάρισας ~ ΣΚΟΠΕΛΟΣ ΝΙΟΥΣ Iστολόγιο για τις Βόρειες Σποράδες\nΤην "Ημέρα Φιλελληνισμού και Διεθνούς Αλληλεγγύης" τιμά η Περιφερειακή Ενότητα Λάρισας\nΤην 19η Απριλίου που καθιερώθηκε ως «Ημέρα Φιλελληνισμού και Διεθνούς Αλληλεγγύης» με αφορμή την επέτειο θανάτου του μεγάλου φιλέλληνα ποιητή Λόρδου Βύρωνα τιμά με εορταστικές εκδηλώσεις η Περιφερειακή Ενότητα Λάρισας της Περιφέρειας Θεσσαλίας\nΟ φετινός εορτασμός θα γίνει την Μ. Τρίτη, 19 Απριλίου και το πρόγραμμα των εορταστικών εκδηλώσεων της ημέρας είναι το εξής:\nΩρα 10.30 Άφιξη επισήμων και έναρξη επίσημης Δοξολογίας στον Μητροπολιτικό Ναό του Αγίου Αχιλλείου. Μετά το τέλος της Δοξολογίας και μέσα στον Ιερό Ναό θα πραγματοποιηθεί ομιλία από την κα. Αργυρώ Γκαραγκούνη, φιλόλογο – Διευθύντρια του 13ου Γυμνασίου Λάρισας.\nΏρα 11.00 Θα ακολουθήσει δέηση στο Ηρώο της Πόλης και κατάθεση στεφάνων από τις αρχές και φορείς.\nΗ εκδήλωση θα ολοκληρωθεί με την τήρηση ενός λεπτού σιγής και την ανάκρουση του Εθνικού Ύμνου.\n▼ Απρ 12 (35)\nΔΗΜΑΡΧΕ κάνε κουμάντο να βάλουν το Digea και στη...\nΚΥΡΙΑ Γερακούδη ΜΕ ΤΟ ΛΙΜΑΝΗ ΣΤΗΝ ΣΚΟΠΕΛΟ ΤΗ ΣΚΟΠ...\nΗ Πόπη Γερακούδη Γ.Γ. της Αποκεντρωμένης Διοίκησης...\nΠΙΑ ΕΙΝΑΙ ΤΕΛΟΣ ΠΑΝΤΩΝ ΑΥΤΗ Η Καλλιόπη Γερακούδη Π...\nΠερί Λιμενικού Ταμείου BLOG ΑΠΟ ΤΗΝ ΣΚΙΑΘΟ\nΗ ΜΕΓΑΛΎΤΕΡΗ ΜΑΛ@ΚΙΑ ΕΙΝΑΙ Η ΑΥΤΟΚΤΟΝΙΑ ΣΗΜΑΙΝΕΙ ...\nΕνημέρωση για τον σεισμό και την προστασία\nΠρογραμματισμένες κινητοποιήσεις της Α.Δ.Ε.Δ.Υ.\nΈρευνες για το διαδίκτυο\nΤουριστική προβολή της Μαγνησίας\nΤην "Ημέρα Φιλελληνισμού και Διεθνούς Αλληλεγγύης"...\nΑπαλλάσσονται από μέρος οφειλών\nΕΙΝΑΙ ΔΥΝΑΤΟΝ ΝΑ ΚΑΝΕΙΣ ΠΟΛΙΤΙΚΗ ΚΑΡΙΕΡΑ ΩΣ ΧΡΗΣΤΟ...\nΣτέλνουν τουρίστες στη φθηνή


Θρίλερ στην Καλαμάτα: Θάνατος-μυστήριο για δύο μοτοσικλετιστές\nΑνεβαίνει επικίνδυνα η θερμοκρασία\nΤι δείχνουν τα πρώτα στοιχεία της αστυνομίας\nΠέπλο μυστηρίου καλύπτει το θάνατο δυο νεαρών ηλικίας 25 και 26 ετών αντίστοιχα, οι οποίοι βρέθηκαν νεκροί σε απόκρημνη περιοχή μεταξύ της Καλαμάτας και της Καρδαμύλης.\nΟι δυο νεαροί είχαν ξεκινήσει τα μεσάνυχτα της Δευτέρας με μηχανή από την Καρδαμύλη με προορισμό την Καλαμάτα και από τότε δεν είχαν δώσει σημεία ζωής.\nΟι γονείς του 26χρονου και συγγενικό πρόσωπο του 25χρονου δήλωσαν την εξαφάνιση των δύο νεαρών στην Ασφάλεια Καλαμάτας. Οι έρευνες ξεκίνησαν γύρω στις 3 το μεσημέρι και επικεντρώθηκαν στην περιοχή μεταξύ Κάμπου και Καρδαμύλης.\nΣτις έρευνες για τους δύο αγνοούμενους νέους συμμετείχε το απόγευμα κλιμάκιο της 1ης ΕΜΑΚ από την Ελευσίνα, με δύο άνδρες και ένα εκπαιδευμένο σκύλο που πραγματοποίησαν έρευνες σε «δύσκολα» σημεία της διαδρομής.\nΣύμφωνα με τον ΣΚΑΪ, δεν πρόκειται για τροχαίο, αλλά για δολοφονία, αφού φέρονται να ξυλοκοπήθηκαν μέχρι θανάτου, χωρίς ακόμη να υπάρχει κάποια επίσημη ανακοίνωση.